Independentea aurrera! – Independentea\n2021ko abenduak 28 2021ko urriak 29\nGaurko egunez, duela urtebete, jaio zen Independentea. Urte gorria. Independentea modu itsuan eraikitzen hasi ginelarik, nola aterako zen jakin gabe, baina ekinez, bazen zerbait espero zitekeena: errepresalia handia. Ustekabean harrapatu gintuen, ordea, erasoen jatorria ustezko euskalgintzan bertan egon izanak. Ustekabean harrapatu gintuzten horien izaera lazgarriak eta lehenengo momentuko azkartasunak.\nIrakurle eta kolaboratzaile askorengan Independentea arnasgunea izan zedin, gutxi batzuek ia dena eman dute, hustu arte. Beraien bizitzarekin proiektua egunero-egunero sustengatu zuten pertsona gutxi batzuentzat etengabeko lintxamendu ikaragarria ekarri du, proiektua etenda ere bai.\nBeraz, egoeraren beharrak bultzatuta, jarri gara lanean. Isilpeko beste langile batzuekin, aurreko horien txanda ordezkatzeko antolatzen. Ez da izango hain modu itsuan, oraingo honetan, aipatutako zentzuan. Esaterako, oraingoan badakigu jazarleak nortzuk diren. Zer eta nola egin duten. Eta jendarteak nola erantzun duen, eta nola ez duen erantzun. Independentearen irakurle arruntak flipatu egingo du, behin gu ikertzen ari garena, ondo landu eta gero, argitaratzen dugunean. Garai bateko Triple A-ren bonbak; egungo euskalgintzan errotutako pertsonaia eta enpresetatik datorren ziber–jazarpena. Alajaina!\nGarai bateko Triple A-ren bonbak; egungo euskalgintzan errotutako pertsonaia eta enpresetatik datorren ziber–jazarpena. Alajaina!\nGure arrazoiak, lehengo berberak: osotasuna eta burujabetasuna. Elkar lagundu dezagun, nahi dugulako. Bada garaia elkar laguntzeko, asmatu gabe ere, modu itsuan behar bada ere. Mediku eta psikologoen benetako laguntza behar dugu, eta jendearena batez ere, jazartuak zaindu eta defendatu ahal izateko. Besteak beste, itzultzaileak behar ditugu, euskara-zuzentzaileak, wordpresslariak, marrazkilariak, bideogileak, informatikariak, lege-aholkulariak, abokatuak. Ahotsa altxatu eta edozein jazarpen txiki publikoki salatu dezakegun guztion laguntza behar dugu. Gure hautuak egiteko, haurrak askatzeko! Bizidun izateko. ´Sortzeko, sare sozialak zaintzeko, digitalak ere bai, baina batez ere aurrez aurrekoak.\nGonbidatuta zaude Independentea aurrera diruz laguntzeko:\nES60 3035 0011 24 0110149358\nOnuraduna: Serios Kultur Elkartea\nTrasferentziaren kontzeptuan norberaren izena edo ezizena jarri.\nBeste laguntza motarako: [email protected]\nArduragabekeria galanta egingo luke herriak kazetaritza kazetarien esku utziz, beste alorrekin bezala. Independentearen lagunok ere erantzukizun handiegia utzi genuen langile amorratu gutxi batzuengan. Eta bada garaia ardurak elkarbanatzeko.\nAntolatu gaitezen, isilpean, gertatutakoa aztertuz eta adi, egoerari buelta emateko modurik egokiena planifikatuz. Teoria konspiratiboetan barrena galdu gabe, baina konspiratuz, noski, egunerokotasunari adi, isil-isilik, egunero-egunero, jazarpen egoera orokor honi buelta emanez.\nIsilean jarraituko dugu, baina gaurko egunean ahotsa altxatu nahi izan dut. Zori onak, Independentea!\nEneritz Aranburu - 2021ko urtarrilak 3\nAsier Galan - 2021ko abenduak 27\nIker Zaldua - 2022ko urtarrilak 6\n26 erantzun “Independentea aurrera!” bidalketan\n2021ko urriak 29, 22:02\nEz dakizu zenbat pozten nauen irakurri dudak.\n2021ko urriak 29, 23:09\nTxantxangorriari guk Antton papagorri deitzen diogu, eta hemendik aintzina egunak hoztu ahala hurbiltzen zaizkit kanpoko lanetan edo ikuiluan, aurten goizik etorri zara agurtzera. Ongi etorri, izan zaitez osasunaren zoria eta ez Eitbko kronika patogenoz gaixotutako bertze hori!!\nAupa Asier! Saia gaitezen hegan, konfidantza izanez gugan…..askatasuna dugu miresteko ortzimugan…..\n2021ko urriak 29, 23:11\nPapar gorriak biziruk dirau, negu gorriaren zai, egun sentian kantari\n2021ko urriak 30, 8:56\nGora zuek! Egiaren bila doan euskal komunikabide bakarra! Oztopo guztiak gaindituz indartu egin zarete, oraingoan ez zaituzte geldituko!!! Aurreraaaaa!!!\n2021ko urriak 30, 9:14\nBerri bikaiña, alajaiña!!!\n2021ko urriak 30, 9:41\nAdierazpen askatasunarekin beti. Aurrera!\n2021ko urriak 30, 10:04\nZorionak eta Aurrera !!\n2021ko urriak 30, 10:11\nEsker mila talde!!\nItxura denez INDEPENDENTEAren gainbehera ez da berezkoa izan. Badirudi ahalegin berezia egin dela hau gauzatzeko. Honen inguruan zerbait irakurtzeko aukera izan dut, baina azaleko informazioa delakoan nago, informazio lausoa. Uste dut honen inguruko informazio zehatzagoa beharko genukeela; nik behintzat biziki eskerruko nuke. Nire ezjakintasunetik hauxe galdetuko nuke: Nor/nortzuk ibili d(ir)a bazterrak nahasten eta independentearen lana oztopatzen?\nIluntasun garaietan bizi gara. Azpijokoak, gezurra, iruzurra eta zentsura nagusitu dira. INDEPENDENTEA inoiz baino premiazkoagoa da!\nNekeza da baikor izatea baina Arabako Oleta herrian entzun nuena gogora ekarriz…\nEDAN DEZAGUN GOGOTIK\nLEHENA, ORAINA ETA GEROA\nDIHOAZ BETI ESKUTIK\nPIZTU BEDI ESPERANTZA\nEZ DUGU DENA\nEUSKAL HERRIKO BARATZA\n2021ko urriak 30, 11:13\nBerri ona…pozten naiz Aurrera Independentea!!!!!\n2021ko urriak 30, 11:17\nBerri ona, pozten naiz. Aurrera Independentea!!!!\n2021ko urriak 30, 16:47\nOndo etorri TXINDORRA, bertokoa txoria izanik, inoiz Joan behar zuena.\n2021ko urriak 30, 17:22\nZe berri ona!! Berriz ere lehengo iturritik ur berria. Eskerrik asko. Negua pasatzen lagunduko digu, ur trago eta trago artean!!!\n2021ko urriak 30, 20:02\nNoski, Independentzia informatiboaren alde ahal den gehiena egin behar da!\n2021ko urriak 30, 20:51\nDuela urtebete Independenteak arnasa eta indarra eman zigun. Etenaldia gainditzeko asmoa primerako albistea da. Eskerrik asko!\n2021ko urriak 30, 21:07\nGuk ordaindutako lanorduetan, batzuek tik-tok bideo lizunak bezala, beste batzuek iruzkin faxistak idatzi dituzte Independentearen kontra. Zergatik egiten ote die halako mina hemen esandakoak? Badakigu beldurra oso barnean daukatela, Autoritatearen Kultuaren sinestun guztiek bezala.\nAurrean izango gaituzte beti iritzi eta pentsamendu-askatasunaren etsaiek. Eman dezatela euren meza… eta ostiak gure kontu!\n2021ko urriak 31, 16:42\nAmetsak amets eta txantxangorriak berriz beti ditugu inguruan sagastian nahiz zoroan, argi. Jazarpenak jazarpen… izan genituen, ditugu eta izango ditugu gero ere (esana da horretara errazago apuntatzen dela jendea, lanera baino), baina guztien gainetik Independenteak gizarterako bidea egitea nahiko nuke. Herrian babes hartzea, plaza agerian. Auzolana berrantolatuz eta ber abiaraziz, bikaina! Ez du beste arnas biderik izan. Euskarari eta bere herriari Bizitza emanaz. Independentearen Lehen Batzar Orokor agerikoa zein plazatan izango denaren zain gelditzen naiz, goraintziak Asier!! Eta besarkada bana Kote eta Haizea.\nEa izarren hautsa egun batean bilakatzen den bizigai …\n2021ko urriak 31, 21:51\n2021ko urriak 31, 23:05\nHorrenbeste zakarraz inguraturik pozgarria zuen berloratzea!!\n2021ko azaroak 1, 8:07\n“Lepian hartu… ta segi aurrera!!”\nBasarkada beroa, ekipooo!!\n2021ko azaroak 1, 10:39\n2021ko azaroak 1, 21:02\nEtorkizuna geurea da! Euskal disidentzia aurrera!\n2021ko azaroak 2, 13:56\nEa ba, zer dakargun orain, zer ikasi dogun eta zelan birziklatzen dogun aurrerantzekoa.\nBarri pozgarria puntuan irakurria. Lagun bategaz kafelitoa hartuten nagoela, komunera joan Kantinen, eta hantxe, “tenploaren” atetan, ingelesez zekarren mezu argia hizki ederrez, hona euskerara moldatua:\nEgon hadi argitsu;\nBizitza beti eder;\nPerspektiba dok gakoa;\nOsotasunaren alde, banakako pentsamenduaren alde, elkar-zaintza, -hizketa, eta -laguntzaren alde, talde sormenaren alde, egi(ar)en bila. Euskerazkoari berea emonda.\nAitorrek dion batzar irekia dala eta, lagungarri balitzaigu, Gune Irekikoa (https://openspaceworld.org/wp2/what-is/eusk/) burutzen laguntzeko prest eta gogotsu. Eta besterako.\nZorionak eta animo pilo bat!\nAmorea, adorea eta umorea ;-)!\n2021ko azaroak 2, 17:21\nOso berri pozgarria. Aire freskoa zuek ekarriko duzue.\n2021ko azaroak 8, 17:28\nTxantxangorriek oztoporik ez dute Bidasoako urak zeharkatzeko…\nMilesker Asier mezu pozgarria idatzirik eta bide batez, Euskal gizarteak merezi duen proiektu anitza eta askea berpizturik!!\n2021ko azaroak 8, 21:31\nAurrera eitteko, ea danon artean diruz, behinik behin, laguntzen dogun.\nIker Ugalde Alberdi\n2021ko azaroak 12, 3:06\nEhutsi gogor kanpoko jazartzaile hoien boikot ahalegiñei. Badakigu gizarte egitura honek ez dituela gidoitik irteten diren ekintzak onartzen. Gidoi honek giza masaren kontrola du helburu. Irakurketa bakarreko inposaketa diktatorial eta kapitalista da argumentua. Eta guk, Kubrickek Laranja mekanikoan masa kontrola originalki kritikatu zuen bezala, gidoia nahiko genukeen bezala eraikitzeko eskubidea lortu arte borrokatzeko ahalegiña egin behar dugu, nire iritziz. Gurea eta ondorengoen etorkizuna hobea izan dadin.\nBeraz, Zorionak eta animoak Aurrera jarraitzeko. Ni, ahal dudan bezala, laguntzeko prest.


Maitasuna Eraikitzen Ezkontzan | June 2022\nNagusia / Maitasuna Eraikitzen Ezkontzan\nZure ezkontzan maitasuna eta errespetua sustatzeko ezinbesteko 10 aholku\nEzkontzan maitasun eta errespetu gehiago nola ekarri pentsatzen ari al zara? Hona hemen gizonezko zein emakumezkoentzako funtsezko hamar aholku, haien arteko harremana txinparta bizirik mantentzeko.\nZure ezkontidearekiko esker ona erakusteko 10 modu\nZure ezkontideari eskerrak emateko ezinbesteko moduak bilatzen ari al zara? Irakurri artikulu hau zure ezkontideari eskerrak emateko eta zure harremana bizitzeko hamar modu kritiko ikusteko.\nMaitasunik gabeko ezkontza hobetzeko 4 modu\nMaitasunik gabeko ezkontza batean bazaude, itxaropenik gabekoa dela dirudi eta ezintasuna sentituko duzu. Ezkontzean maitasunik ez dagoenean zer egin pentsatzen baduzu, hona hemen zure ezkontza salbatzeko egin ditzakezun gauza batzuk.\nEzkondutako Maitasun Bizitza Spice To 5 Moduak\nGozatu ezkontzako maitasun bizitza bost aholku sinple hauekin.\nGizon bat erakartzen eta mantentzen duten 8 emakumeren ezaugarriak\nEz da lan erraza gustuko duzun gizona erakartzea eta haientzako partida ezin hobea bihurtzea. Jarrai itzazu aholku batzuk gizona erakartzen eta mantentzen duten kalitate onenak jasotzeko.\nZer egin Maitasunaren beldur den norbaitekin maiteminduta bazaude\nNola tratatzen da maitasunaren beldur den norbaitekin? Halako pertsona batek erakartzen bazaitu, artikulu honetan horrelako pertsona batengana jotzeko zenbait modu agertzen dira.\nZure bizitzako maitasunari eskerrak emateko 8 modu\nBikotekidearekiko estimua erakusteko moduak aurkitu eta maite duzun norbait erakusten ikasi behar duzu. Ikasi teknika eraginkor batzuk zure bizitzako maitasunari estimua emateko.\nBatzuentzat, 'maitasunetik erortzea' kexa arruntegia da. Artikulu honek estrategia sinple batzuk zerrendatzen ditu, gerta ez dadin edo maite duzun pertsonarengandik urruntzen sentitzen bazara, bide onera ekartzeko.\nEzkontza bateko 5 maitasun hizkuntzei buruzko guztia\nZein dira ezkontzako maitasunezko 5 hizkuntzak? Ikus dezagun Gary Chapmanen liburua gertuagotik, bikoteen maitasun hizkuntzek zure ezkontza nola lagun dezaketen eta harreman zoriontsua sustatzeko aukera ematen duten zehazteko.\nBikoteentzako 10 maitasun bateragarritasun proba onenak\nZure maitearekin egiteko bateragarritasun proba bat bilatzen ari zara? Ikusi gure 10 proba onenen aukeraketa zure harmonia hobeto ulertzen laguntzeko.\nGaldutako maitasuna itzultzeko 6 aholku\nBesterik gabe, jarraitu artikuluan aipatutako urratsak eta maitemindu ezazu berriro zure bikotearekin. Irakurri jarraian harreman osasuntsua eta maitagarria izateko aholkuak eta bikotearekin maitemintzeko.\nNola identifikatu benetako maitasunaren ezaugarriak\nLuzeen nahastu zaitezke eta horrela egon zaitezke benetako maitasunaren ezaugarriak laster asmatzen ez badituzu. Hona hemen benetako maitasuna identifikatzeko modu batzuk.\nBikoteentzako San Valentin eguneko ideia sortzaileak\nSan Valentin egunerako ideia berrien bila zabiltza? Egin zure San Valentin gogoangarria sormen ideia hauek probatuta. Lotu berriro !!\nHarremanetan maitasun gogorra lantzea - Aholku nagusiak eta aholkuak\nArtikuluan maitasun gogorra praktikatzearen abantailak aipatzen dira harreman osasuntsuetara zuzentzen zaituen harreman estrategia eraginkor gisa.\nNola zehaztu zure maitasunaren definizioa\nMaitasunaren definizio zehatza nola zehaztu pentsatzen ari al zara? Irakurri zazpi galderak zeure buruari maitasunaren definizioa identifikatzeko.\nMaitemindu beharrean landu\nMaitasun aholkuak: Ikasi maitasuna nola landu eta handitu zure harremanean eta nola laguntzen dio zure zoriontasunari\nEgiazko Maitasuna Hiltzen Al Da Inoiz? 6 zeinu da benetako maitasuna\nBenetako maitasuna hiltzen al da inoiz? Bikoteek maitasuna bizitza osoan iraun dezakete, bikotearekin egoteko denbora, ahalegina eta konpromisoa jartzeko prest badaude. Artikulu honek nola azaltzen du.\nBetirako maitasunaz jakin behar duzun guztia\nIrakurri irakurri betirako maitasunari, maitasun abestiei eta betiko maitasun aipuei buruz jakin behar duzun guztia. Beraz, ospatu dezagun maitasuna eta ikus dezagun betiko maitasunaren esanahia.\nEzkontzaren ondoren maitemindu, berriro ere\nNorbaitek erortzearen bidaia osoa ahaztezina da eta uste izan arren, ez da amaitzen korridoretik zoazenean. Ezkontzaren ondoren maitemintzea posible da harremanetarako aholku txiki batekin. Hona hemen zenbait aholku zure ezkontidearekin berriro maitemindu zaitezkeen jakiteko.\nMin hartu ondoren berriro maitemintzea\nMin hartu ondoren berriro maitemintzea edo maitemindutako porrotari aurre egitea gogorra izan daiteke. Hona hemen berriro maitatzeko eta maitasun istorio berri bat sortzen hasteko aholku batzuk.\nsexu harremanak izan aurretik jakin beharreko gauzak\nzein da ezkontza lizentziaren xedea\ndesleialtasunetik berreskuratzeko etapak


Zierbenako Udala - Zierbenak kontsumitzailearen arretarako bulegoa izango du\nZierbenak kontsumitzailearen arretarako bulegoa izango du\nZierbenako Udalak, Ezkerraldeko eta Meatzaldeko Kontsumitzaileen eta Erabiltzaileen Elkartekoekin batera, “Konpondu”rekin hain zuzen ere, kontsumoari buruzko informazioa luzatzeko Udal bulegoa sortzea adostu du, Zierbenako herritarren defentsa hobetzeko asmoz. Izan ere, kontsumitzaile eta erabiltzaileak diren heinean, zerbitzu publikoak eta pribatuak erabiltzen dituzte; hortaz, bulego horretan beren eskubideak bermatzen saiatuko dira.\nKontsumoan aditua den pertsona batek arreta egingo die zuzenean eta informazio eskaerak kudeatuko ditu astearteetan eta ostegunetan, arratsaldeko seietatik zortzietara Kultur Etxean. Aldez aurretik hitzordua hartzea derrigorrezkoa izango da. Kontsultak telefonoz, faxez edo emailez (omic@zierbena.net). helbidean egin ahal izango dira.\nZerbitzu honek, salaketa administratiboak, tartekaritza eskaerak eta 900 euro baino gutxiagoko eskaeretarako ahozko epaiketarako eskariak idaztea ahalbidetuko du, erabiltzaileentzako inolako kosturik izan gabe.


Arrisku kardiobaskularra iragartzeko gida | Consumer\nArrisku kardiobaskularra iragartzeko gida\nOMEk gida berri bat zabaldu du arrisku kardiobaskularra baloratzeko eta tratatzeko tresna gisa\nOsasunerako Mundu Erakundeak (OME) poltsikoko gida berri bat argitaratu du arrisku kardiobaskularra baloratzeko eta erabiltzeko. Helburua da osasun arloko profesionalei laguntzea bihotzeko edo garuneko hodietako eritasunen bat izateko arriskua duten pertsonak identifikatzen eta kasu bakoitzean tratamendu eraginkorrena aplikatzen. Neurri hori positiboa izan dadin, gidarekin batera prestakuntza-kanpaina bat egingo da herrialde bakoitzeko Osasun Ministerioarekin lankidetzan.\nOsasunaren Mundu Erakundeak (OME) diseinatu dituen grafiko berriek aukera ematen dute arrisku kardiobaskularra aurreikusteko, hala nola miokardio-infartua edo iktusa, eta osasuneko profesionalentzako laguntza-tresna gisa pentsatuta daude, haien lana edozein dela ere. Ildo horretatik, Margaret Chan OMEko zuzendari nagusiak, gida argitaratzeko egindako prentsaurrekoan egindako adierazpen batzuetan, adierazi zuen baliagarria izango dela goi-teknologiako zentro batean lan egiten dutenentzat eta landa-eremuetan bisita komunitarioak egiten dituztenentzat, eskura dauden baliabideak edozein izanda ere.\nJarraibide berdinak, profil desberdinak\nGida sei hizkuntzatara itzuli da, eta arteria-tentsioa, tabakoaren kontsumoa, diabetea eta odoleko kolesterola baloratzeko jarraibideak ditu, gaixoa ebaluatu eta hurrengo hamar urteetan arazo kardiobaskularrak izateko arriskua aurreikusteko. Era berean, tabakoa uzteko gomendioak ematen ditu, baita dieta, jarduera fisikoa, gorputz-pisua, alkohola hartzea, hipertentsioaren kontrakoak, hipolipemiatzaileak, hipogluzemiatzaileak edo antikoagulatzaileak, besteak beste, eta baita gomendatu gabeko botikak ere.\nOMEren gida berriak odol-maila jakin batzuk erabili gabe arrisku kardiobaskularra ezartzen laguntzen du\nOrain arte, prebentzio-estrategia batzuk arrisku-faktore bakar bati aurre egiteko ziren. Gaur egun, adituek uste dute prebentzio-kanpaina bat eraginkorra izango dela hainbat ekintza konbinatuz gero, eta, gainera, ekintza horiek norbanakoari nahiz herritar guztiei zuzenduta badaude. Hala ere, estrategia horiek hainbat ondorio dituzte, zuzentzen zaien populazioaren arabera. Eta, zalantzarik gabe, diru-sarrera txikiak eta osasun-baliabide mugatuak dituzten herrialdeetan, neurri horiek eraginkorrak izateko, arrisku handiko pertsonei zuzenduta egon behar dute.\nOsasun-azpiegitura egokirik ez duten herrialdeetan, batez ere lehen mailako arretan, OMEren gida berriak, Hipertentsioaren Nazioarteko Elkartearekin (SIH) batera prestatua, odolean maila jakin batzuk erabili gabe arriskua ezartzen laguntzen du. Esate baterako, grafiko alternatiboak daude arriskua aurreikusteko, odoleko lipidoen maila zein den jakin gabe, eta gernuko gluzemia-mailetarako eskalak diabetearen markatzaile gisa.\nGida eta grafikoak erraz erabiltzeko eta erabiltzeko moduan daude diseinatuta, baina, hala ere, jakinarazten da hainbat saio egingo direla eguneroko lanean errazago integratzeko. Klase praktiko horiek herrialde bakoitzeko Osasun Ministerioekin batera antolatuko dira. Gainera, iragarpen-tresna gisa, OMEk eta SIHk gidan lanean jarraituko dute, zehaztasuna hobetzeko eta herrialde bakoitzeko testuinguruetara berariaz egokitzeko.\nGaixotasun kardiobaskularrak (BHI) dira mundu osoko heriotza-eragile nagusiak, eta bi sexuei eragiten diete. Espainian, erregistratutako hiru heriotzatik bat gaixotasun kardiobaskularrekin lotuta dago, eta urtean 7.000 milioi euro inguruko kostua du. Hori da Oxfordeko Unibertsitateko (Erresuma Batua) ikertzaileek egindako azterlan baten ondorioa. Azterlan hori iaz argitaratu zen European Heart Journalen, eta adierazten zuen Europar Batasun osorako gastua 181.000 milioi eurokoa zela.\nOsasunaren Mundu Erakundearen estatistiken arabera, 2005ean 12 milioi pertsona inguru hil dira bihotzekoak jota, eta beste sei, iktus baten ondorioz. Guztitik, %80 garapen-bidean zeuden herrialdeetakoak ziren, eta faktore erabakigarriak pobrezia eta estresa ziren. Adituek diotenez, goranzko joera horri eutsiz gero, 2015erako zifrak 20 milioi pertsonakoak izango dira.\nBGAEen kausak ondo ezagutzeaz gain, haien arrisku-faktoreak alda daitezke. Dieta desegokiak, sedentarismoak eta tabakoaren kontsumoak tentsio arteriala, glizemia maila eta odoleko lipido handiak, gehiegizko pisua eta obesitatea areagotzen dituzte. Faktore-multzo horren guztiaren errua da kardiopatia koronarioaren eta gaixotasun zerebrobaskularraren kasuen %80. Gaixotasun kronikoen determinatzailetzat jotzen dituzte, halaber, globalizazioa, urbanizazioa eta biztanleriaren zahartzea, alderdi sozial, ekonomiko eta kultural guztietan.\nbalorazio kardiobaskular nueva guía-eu países-eu predicción de riesgo cardiovascular-eu


Elkanoren mundu birak suposatu zuena argitu eta "zapalduen memoria berreskuratzeko" asmoz, momentuz, hiru hitzaldi antolatu dituzte. Lehenengoa ostegunean, urriak 28, izango da, 18:30ean, Lekeitioko Kultur Etxean, ARGIAko Axier Lopez kazetariaren eskutik.\nElkanoren Nao Victoria itsasontzi-museoa 2018ko udan Lekeitiora heldu zenean, inperialismoaren aurkako elkarretaratzea egin zuten hainbat herritarrek.\nDatorren urtean Elkano-Magallaesen mundubiraren 500. urteurrena beteko dela eta, mundubira hori goraipatzeko hainbat ekintza egiten ari dira askotariko erakundeak. Baina Lekeitioko herritar batzuek ez dute diskurtso ofizialarekin bat egiten, eta espedizio hori zer izan zen azaleratzeko helburuz Elkano Hankaz Gora! ekimena jarri dute abian; 40 eragile baino gehiagok babestutako Elkanori bira manifestuarekin ere bat egin dute.\nMomentuz hiru hitzaldi antolatu dituzte, eta lehenengoa eguenean [urriak 28] izango da, 18:30ean, Lekeitioko kultur etxean. Lehenengo hitzaldi hori Axier Lopez Argia-ko kazetariak eskainiko du, eta Ez naiz kolonialista baina… izenburua dauka.\nEkimenaren bultzatzaileek diote historia menperatzaileen interesen arabera idatzi eta kontatzen dela; boterean dagoenak idazten du historia. “Horren adibide argia dugu Elkano-Magallanesen mundubiraren (1519-1522) kontakizun ofiziala. Urteurrenaren harira, Espainiako Gobernu eta Espainiako armadaren ‘balentria paregabea’ eta Elkanoren irudia omendu eta goraipatzeko kanpaina jarri zuten abian 2018an. Gurean ere Elkano 500 fundazioa sortu dute, eta, besteak beste, Lekeitioko Udalak Lekeitioko Ituna izeneko akordioa sortu du urteurrenaren harira antolatutako ekimenak bultzatzeko eta Espainiako Inperioaren espedizio hartako euskaldunen parte hartzea nabarmentzeko”. Esan dute ez daudela garai historiko batzuk gogoratzearen kontra, baina gaineratu dute eurei dagokiela “zapalduen memoria berreskuratzea eta kontatzea. Hau da, kontakizun ofiziala kolokan jartzea”.\nMundubira nola egin zen eta horrek suposatu zuena kontatzeaz gain, “kolonizazio eta konkistarako espedizioa” izan zela ere kontatu beharko luketela diote. “Kontatuko digute Elkano heroi bat izan zela, abenturazale ausart bat, euskal enbaxadorea… Baina kontatuko ote digute espedizio hartan leku ‘berri’ gehienetan lapurreta, hilketa, bortxaketa… egiteaz gain Filipinetako herrialdeak kolonizatzeko lehen harria jarri zutela eta horren ondorioak?”. Gaineratu dute 500 urte atzerago gertatutakoa oraina ere badela. “Orduko kolonizazio, genozidio eta arpilatzea gaur egungo kapitalismoaren ezinbesteko bultzatzaile izan zen”\nBigarren hitzaldia azaroaren 24an izango da, eta horretan Iñaki Gil de San Vicente izango da hizlaria. Hirugarren eta azken hitzaldia abenduaren 16an egingo da, Idoia Arrietaren eskutik.\nKanal hauetan artxibatua: Elkanoren mundu bira | Lekeitio\n2021-10-12 | Axier Lopez\n2021-05-14 | Hamaika Telebista\nElkanori Bira herri ekimena Getaria inguruko hainbat internazionalistak, historialarik, idazlek eta kazetarik sustatutako ekimena da, 2019ko uztailean sortua, ehun bat herri mugimendu eta eragileren babesarekin. Elkanoren eta historia eurozentristaren inguruan hausnarketa... [+]\nJuan Sebastian Elkano “historiak bidegabeki tratatu” duen pertsonaia dela iritzita, omenaldi modura hurrengo urteko irailaren 6a EAEn jai eguna izango dela iragarri du Eusko Jaurlaritzak, munduari egindako lehen biraren bosgarren mendeurrena ospatzeko. Marinelaren... [+]\n2020-12-31 | Mariela Eva Rodriguez | Geraldine Lublin\nElkanoren Mundu Birako V. mendeurrenarekin lotutako goraipamen eta ospakizun ofizialak Txile eta Argentinara ere heldu dira. Magallaesen espedizioko gizonak izan ziren Amerikako Hegoaldeko herritarrekin topo egin zuten lehen europarrak. Edo, hobeto esanda, artikuluaren egileen... [+]


GOIENER Elkarteko David Perezi elkarrizketa - UGGASA\nKooperatiba 2012an sortu zen, iturri berriztagarrietatik energia ekoizteko asmoz, baina, orduko lege-esparrua zela eta, kontsumo-kooperatiba abian jartzea lehenetsi zen. ondoren, “nafarkoop” aktibatu zen energia ekoizteko kooperatiba gisa, baita “goiener soziala” ere 2018an, ekonomia alternatibo eta solidarioaren balioak bere gain hartu baitzituen.\nNoiz hasi zen Goiener mugikortasun iraunkorraren arloa lantzen?\nDuela 5 urte, Goienerren boluntariotza jardunaldietan, mugikortasun iraunkorraren gaia plazaratu zen. Jardunaldi horietan elkartu ginenok (carsharing soziala ezagutzen genuenok, Ibilkariko jendeak, bizikleta garraiobide iraunkorra zela uste genuenok) mugikortasun iraunkorrari buruzko kezkak genituen, zehazki auto elektrikoari buruzkoak, eta Goienerren gaiari buruzko lantalde bat sor genezakeela pentsatu genuen.\nZer eskaintzen die kooperatibak biztanleei, oro har?\nInteresa duen edozein pertsona edo entitateri (erakundeak, enpresak, etab.) gaiari buruzko ikuspegi orokorra eskaintzen zaio, mugikortasun iraunkorraren inguruan onura integrala lortzeko. Era berean, Goienerrek laguntza eta aholkularitza eskaintzen du elektromugikortasun-sistema bat abian jarri nahi duten pertsona edo erakundeentzat ezarri beharreko sistemarik onenari buruz, benetan karga-puntuak instalatu behar diren ala ez, eta abar azalduz. Gure ikuspuntutik, halako eragileek eman beharko luketen lehen urratsa nahi denaren inguruan hausnartzea izango litzateke eta ea benetan ekimen hori aurrera eraman nahi den. Agian, beste aukera arrazoizkoago, ekonomiko eta iraunkorrago batzuk dauden aztertu beharko da.\nGoienerrek hainbat arlotan ere aholkularitza ematen dio enpresa-sektoreari, hala nola; aparkalekuaren kudeaketan, bizikleta bidezko mugikortasuna lanera bultzatzeko moduetan, enpresa-ibilgailuen renting erako erabileraren azterketan, etab.\nZer erronka nagusi ditu gure lurraldeak mugikortasun elektrikoari dagokionez?\nGaur egun, deskoordinazio ikaragarria dago mugikortasunarekin lotutako eragile guztien artean. Erronka nagusia estrategia holistiko bat diseinatzea da, mugikortasunarekin zerikusia duten alderdi eta eragile guztiak barne hartuko dituena, bata bestearen gainean jarri gabe. Mugikortasun-estrategia batek landa-mundua hiriarekin anexionatzeko balio behar du, klase sozial guztiei arreta emango diena eta enpresei zein irabazi-asmorik gabeko erakundeei erantzuna emango diena. Gipuzkoako Foru Aldundiak sortutako Mubil Fundazioa gune egokia izan daiteke eragile guztiok batera lan egiteko. Zer ekarpen egin dezake Goienerrek zentzu horretan? Ezaguera duten eragileekin lankidetzan aritzea, eskura duen informazioa interesdunekin partekatzea. Eragile inpartziala den aldetik, Goiener izan daiteke norabide berri horretako lotura-elementua.\nKalez kaleko birkarga-puntu publikoez gain, etorkizuna etxeko eta lantokietako birkarga-puntuen eskutik dator, ala oraindik ibilbide luzea egin beharra dago horietara heltzeko?\nAlderantziz izan da. Pertsonek etxebizitzetan eta lokal partikularretan kargatzeko guneak jarri dituzte dagoeneko. Erakunde publikoak atzerapenarekin doaz bide publikoan ibilgailuen karga elektrikorako puntuak jartzeko lanetan. Badirudi orain modan dagoela eta entitate guztiek nahi dituztela kargatzeko puntuak instalatu. Baina hausnarketak beste bat izan behar du: benetan beharrezkoak al dira instalazio hauek? Ba al dago horretan inbertitzeko adinako masa kritikorik? Goienerretik ibilgailu elektrikoa babesten dugu, baina berrikuntzarekin, baliabideak partekatzearekin eta abarrekin lotuta badago, agian ez da karga-punturik beharko nire auzoan ibilgailua partekatzeak ondo funtzionatzen badu. Goienerren gustatzen zaigu etorkizuna imajinatzea ibilgailu pribatuen parke txikiago batekin, herritarrentzako espazio gehiagorekin eta lurralde kohesionatuago batekin, mugitzeko modu anitzekin, non garrantzi handia duten modu kolektiboek, lankidetzakoek eta partekatuek.\n2018ko abenduaren 11ko 2018/2001 Zuzentarauak, iturri berriztagarrietatik sortutako energiaren erabilera sustatzeari buruzkoak, kontsumitzaileen autokontsumorako eskubidea finkatzen du, eta partikularrek, udalek eta udalek osatutako “energia berriztagarrien erkidegoen” figura nabarmentzen du. Zein da mugikortasun elektrikoaren lekua “energia berriztagarrien komunitateetan”?\nBi kontu daude: lehenengoa auto elektrikoa energia kontsumitzen duen aparatu gisa ulertzea da. Bigarrena, eta etorkizuna bide horretan doa, auto elektrikoa ez da energia-kontsumitzaile gisa ikusten, baizik eta pila edo bateria gisa, soberan geratzen den energia sortu eta partekatzeko balio duena, elkarlaneko tresna gisa funtzionatuz. Joera berrien ondorioz, auto elektrikoa energia-edukiontzi bat da, eguneko 24 orduetan lankidetza zerbitzua ematen lan egiten duen aparteko bateria bat, alegia. Sono Motors taldeko modeloak mota horretako ibilgailu sozialak egiten ditu.\nNola ikusten duzu mugikortasuna eta mugitzeko moduak 2050ean?\nArgi eta garbi, mix energetiko batean oinarrituko da. Ibilbide txikiak ibilgailu elektrikoekin egingo dira; ibilbide luzeenak, berriz, garraio publiko askoz eraginkorragoan eta hidrogeno pila solidoa duten ibilgailu pribatuen bidez egingo dira. Gainera, bidaiatzeko modua asko aldatuko da. Gaur egun, COVID19rekin mahai gainean jarri da telelana bideragarria dela, edo senide eta lagunekin ikus gaitezkeela edo bideokonferentziaz lan-bilerak egin ditzakegula, horretarako distantzia handirik egin beharrik gabe. Jakina, oraindik erregai fosilak beharko dira itsasontzietarako, obretako makineriarako eta antzekoetarako, baina kontsumoa askoz ere txikiagoa izango da. Goienerren gustatzen zaigu etorkizuna imajinatzea ibilgailu pribatuen parke txikiago batekin, herritarrentzako espazio gehiagorekin eta lurralde kohesionatuago batekin, mugitzeko modu anitzekin, non garrantzi handia duten joan-etorriak egiteko modu kolektiboek, lankidetzakoek eta partekatuek.


Dieta pisua galtzea labaintzen - One Two Slim\nMilaka pisua galtzea dieta batzuk bakarrik kontuan hartu banakako bakoitzaren ezaugarri organismoa. Gertatzen da askotan horren ordez, luze-espero eraldaketa pisua galdu bakarrik bularrean hori egin ez zehazki behar, baina arazoa arlo geratzen ez da aldatu. Artikulu honetan buruz hitz egin dugu nola kentzeko "lifeline" – eta gantz-gordailuak sabelaldea eta alboetan. Ez da erraza izango, baina izango da, fina eta ederra, behar bezala egin bada.\nZergatik da urdaila ez galdu pisua: arrazoi arazoa arlo\nArazoa obesitatea sabeleko area eta alde gehiago kezkatzen erdia emakumezkoak, gizonezkoak, gainera, oso gutxitan lortzen partekatzeko borroka biribildu aldakak. Ikerlarien lehen arrazoia arazo hau eremu – genero "bidegabekeria" natura. Eskola anatomia jakina, jende askok ezagutzen, hori zergatik gertatzen ari da. Emakumezkoak gorputza pilatzen ballast non beharrezkoa da haurdunaldiaren.\nGantz gordailuak hegalak eta sabelaldea txikiagoa da, aldi berean, egiteko funtzioa babes-eta segurtasun-hornidura nutrienteak. Konbentzitu gorputza ez dela itxura modan ezinezkoa, baina egoera zuzentzeko – erabat.\nArtean arrazoi nagusiak obesitatea sabela zenbaki bat estresa. Asko egoera da, aitzitik, masa galera eta gosea eza. Beste batzuk ez dira hain zorioneko, estres garaietan adrenal guruin jariatzen dosi handiagoa hormona cortisol. Osagai hori eta eragin gantz pilaketa batean arazo honen inguruan.\nEz laguntzea thinness gerritik egoneko bizimodua, eza jarduera fisikoa eramaten adiposity, Oro har. Askotan, nahiz eta kaloria gutxiko dietak ez kentzeko ballast delako "backup gantz" kanpoan gidatzeko oso zaila da. Hori dela eta, dieta pisua galtzea sabela eta aldakak bakarrik zentzuzkoa batera berezia ariketak.\nJoera genetikoa jende askok barre egiten dute, baina barre ohi dutenak joera ez. Izan ere, bada biribildu sabela eta hegalak dira ikusgai, gutxienez, hiru belaunaldi arazo larria da hori zaila konpontzeko. Horretarako, beharrezkoa multzo bat duten ekintzak jarraitu behar dira bizitzarako.\nHain konplexua da, baina kausa ohikoena handiak alboko – hutsala okerraren dieta. Sabelaldea, "maitasuna" pila sortu gozokiak, gantz eta garagardoa, bigarrenak, berriz, batez ere, arriskutsua da, bai gizon eta emakumeen. Zuzentzeko egoera hau nahiko sinpleak dira. Dagoeneko adierazi, bada, tummy da, dagoeneko ez dago, kentzeko zaila da, baina konbinazio eskuineko elikagai eta jarduera fisikoa utziko ez aukera "lifeline".\nProduktu slim gerrian\nZer bada, ez zen eragindako obesitatea, egoera zuzentzeko zuzenduz, dieta eta ariketa. Lehenik eta behin, da ezagutu ahal izateko, produktu eta horrek eragin deposizio gantz zelulak sabeleko barrunbean. Eraginkorra dieta gerrian ezabatzen horiek erabat.\nArgaltzeko izterrak eta sabelaldea baztertzeko:\nogi zuria, muffins, puff pastel;\nketua eta kontserbak elikagaiak;\ngantz-haragiak: arkumea, txerrikiak, ahate edo antzara;\nsukaldaritza gantzak: zabaltzen, margarina;\nalkohola eta nikotina.\nHorrez gain, erabiltzea gomendatzen da gatz gutxiago edo, nahiz eta alde batera utzi behar da, mantentzen da ur gorputzean, eta dehydrates zelulak. Azukrea da, gainera, arriskutsua produktua edozein dieta, ahal izango duzu ordezko eztia edo seguru kontrako.\nHorretarako zuzenketa-bolumena sabelean erabili behar:\nHaragi giharrak. Erabili ahal izango duzu hegazti, giharrak txahal, behi. Haragi-beharrezkoa da berraztertzeko proteina, desiragarria da konbinatzeko barazki freskoak.\nArraina eta itsaskia. Behar dute, izan ere, giharrak, fit edozein txirlak, karpa, perch, legatza, sardina, berdela, pike.\nBarazkiak. Dute baino gehiago izan behar du, besterik gabe, menu bat pisua galdu, ez daiteke egosi edo gordinak. Fit onena ez-starchy mota: kalabazina, tomatea, berenjena, pepinoak, piperrak, lekak, azenarioak. Guztiak gutxienez izan behar patata.\nFruta. Snacking eta natural postreak erabili ahal izango duzu: madari, sagarrak, aranak, abrikotak, gereziak. Komeni da muga kontsumoa mahatsa, bananak, nectarines eta pikuak. Fruitua da hobea da aurretik afaria, eta oheratu aurretik emateko sortu, goratzen dute intsulina maila eta eragin hori cravings.\nEsnekiak. Dieta dira bakarrik ona baxua-gantz cottage gazta, kefir, jogurtak. Batzuetan Gosaltzeko jan ahal izango duzu hard gazta, esne osoa, behar edan neurrizko – edalontzi bat bi egunez behin.\nBerde. Emango zaporea eta usaina dieta platerak, berritu stock bitaminak. Arreta berezia ordaindu behar da, berdetasun, da ondo elikatzen, nutrienteak aberatsa du, eta kaloria negatiboa eduki.\nBabarrunak – erabilgarria proteina produktua. Pisua galtzea babarrunak gomendatzen dira, zeren beren digestioa gorputza expends ia guztiak jaso energia, eta horrek esan nahi kaloria batetik babarrunak besterik ez du sartu gantz.\nArrautzak. Edozein erabili ahal izango duzu, gauza nagusia ez da horiek frijitu. Bakarrik onartzen egosia bigun-egosia edo hard-egosia.\nFruitu lehorrak eta fruitu lehorrak. Beren behar da mugatua, ez da hobekien egokitzen mokadu bat bezala, duzu, horiek gehitu entsaladak edo cottage gazta, jogurtak.\nPrestatzeko dieta platerak, erabili ahal izango duzu edozein motatako bero prozesatzeko ezik, frijitzeko. Kentzeko sabela eta alboetan, lortu maitasuna lurrunetan egosi eta produktuak. Horrez gain, egosten dezakezu, barazkiak eta haragia olio gabe, bake labean edo egosten motela eltzea.\nBehar onartzen elikagai batzuetan, gehitu ahal izango duzu, zerealak, dira, nahiz ez diren dieta. 1-2 aldiz aste bat, jan ahal izango duzu, oatmeal, da ondo garbitzen hesteak hori bakarrik laguntzen prozesuan pisua galdu, izan da, Gosaria edo bazkaria. Gainera, berrikuspen pisua galdu gomendatzen da gehitu dieta horseradish, jengibrea eta kanela, dute azkartzeko digestio-prozesua, gantz eta digestioa hobetzeko.\nDeskargatu dieting batera produktu zerrenda behar duzu ezagutu programa arauak. Ikastaro osoa dieta nahiko denbora luze bat, baina emaitza izango da, zalantzarik gabe agertzen dira, bada, behatzeko gomendioak.\nElikagai zerrenda honetan dietan batez ere landare elikagai, esnekiak eta haragia oso mugatua da, eta, oro har, zerealak baztertuen. Beraz, idatzi honen boterea kontuz ibili behar ez lortzeko kontrako eragina.\nTamaina murrizteko sabela eta aldakak behar atxikitzen arau Orokorrak:\nZatitu zure bazkariak. Beraz, gorputz bat jasoko zati txiki elikagaien eta azkar plataforma, ez da gordetzen forma gantz extra. Komeni da antolatu 4-5 txiki bazkariak egun bat. Hasieran afaria egongo da indarrean une honetan.\nJarraipena zati tamaina. Jan baduzu askotan eta asko, zentzu batetik birrintzeko ez. Errazio bat izan behar du, 150-200 g.\nEdateko ur garbia. Aerated ur mineral izan behar ordezkatu gabe ura gas, guztiak mineralak egongo da lekua. Batzuetan, bat erabili ahal izango duzu kalitate aberastutako ura, baina noizean behin bakarrik. Zuzena edateko erregimen gutxiago izango duzu jan eta pixkanaka-pixkanaka garbitzen du gorputza, nagusia zera da, ez edan oheratu aurretik, goizean ez borrokatzeko hantura.\nBat ona gaueko loa. Lo Normal ereduak bermatzeko jarrera positiboa, nor garai hartan programaren exekuzioa oso praktikoa da. Gainera erregular eguneroko bizimodua hobetu egingo du, oro har, osasun eta itxura.\nArau hauek izango oinarritutako guztiak dieta. Programa zuzenketa gerritik dakar hiru urrats azpitik sartzeko arazorik gabe sartu dieta normalizatzeko bolumena zure aldakak eta alboetan, eta, ondoren, luze eduki emaitza.\nEsan sarreran, aldi honetan, gorputza jaten ikasi behar dute, behar bezala, eta apur bat osokoari. Lehenengo egunetan, ahalik eta ondoeza bada dieta dieta zen zuzenean kontrakoa. Fase honetan irauten bat astean zehar, eta horrek pixkanaka-pixkanaka kentzea debekatuta dago elikagai. Denbora honetan zehar, hobe da ikasi gabe jan ogia eta gatza, alde batera utzi behar zerealak.\nNagusia da fase dieta. Epe hori gertatzeko nagusia pisua galtzea sabela eta alboetan. Bere iraupena araberakoa da hasierako pisua, ahal izango duzu dieta 2 4 aste. Aldi honetan berariaz baztertzen debekatuta dago elikagai eta edariak, janaria, zorrozki osokoari, edateko erregimen normal gama (1.5-2 litro eguneko).\nBat osatzen dute leun eta irteera bat zorrotza, dieta eta elikadura egokia da, denbora luzez. Fase honetan beharrezkoa da ordena ziurtatzeko eta eduki emaitza. Lehen egun ondoren dieta ahal izango duzu itzultzeko aleak, baina gozokiak, alkohola eta gatza behar desagertu taula, beste sei hilabetez. Ere egin beharko duzu, muga ekoizpena ogia, pasta. Gantz haragi, sukaldaritza gantzak, frijituak eta industria gehigarriak izaten debekatu betiere, nahi duzun bezala eder gerrian.\nZerrenda bat izatea produktu eta sekuentzia etapa, posible da bat eraikitzeko eskema pisua galtzea eta zure dieta. Menu aste hobe da egin aldez aurretik, arreta handiz prestatu eta kanpoan mugitzeko helburua. Adibidez, kontuan hartu menu bat etapa bakoitzean.\nMenu lehen etapa\nGosaria: entsalada batetik pepinoak eta tomateak gazta eta limoi-zukua, tea, esnea.\nBazkaria: zopa, lekak eta piper gozoa, xerra bat zekale ogia.\nMerienda: freskoa zukua, madari.\nAfaria: lurrun oilasko, brokolia lurrunetan, tea erromeroa.\nMenu bigarren fasea\nGosaria: entsalada kiwi fruta, eta madari, tea.\nBazkaria: 150 g jogurt arrunta.\nBazkaria: zopa, berde batekin (ez patatak).\nArratsaldean merienda: fruitu batzuk edo kakahueteak.\nAfaria: egosia, Indioilar xerra, entsalada, apioa eta arrautza.\nMenu hirugarren etapa\nGosaria: zerealen olo, ura, tea, esnea.\nBazkaria: dieta ogia krema, espinakak, tea.\nBazkaria: zopa, garbantzuak eta barazkiak.\nMokadu: bat Sagar berdea.\nAfaria: oilasko bularra, braised azenario, tomate-zukua gabe gatza.\nAt hirugarren etapa, behar duzu get out of dieta pixkanaka-pixkanaka, aste bat ondoren dieta bat oraindik behar duzu arauak jarraitu diet. Horren ondoren, aukeratu ahal izango duzu, edozein dieta orekatua mantentzeko pisua, egokia mediku metodo pisua zuzenketa dieta n º 8, edo PP, sistema BUTCH.\nNeurri osagarriak zuzenketa gerritik\nEmaitza onak dira, bermatuta duzu bada bakarrik ahalegina egin. Bada, gehiegizko pisua sabelaldea pixka bat nahiko, erabili ahal izango duzu bakarrik zuzena power hornidura. Baina, askotan, nahiko lerdena hankak, sabela eta izterrak dira benetako arazoa, adibidez, noiz gorputza mota, "Apple". Kasu horietan, neurri osagarriak beharrezkoa izango da.\nLehenik kendu alboetan, zehaztu behar duzu, multzo ariketak. Laua tummy eta slim gerrian argaltzeko berrikuspen gomendatzen estandarra ariketa: "Bizikleta", "guraizeak", "urki". Horrez gain laguntzeko izango da lortu nahi den forma batzuk gehiago ariketak.\nInhale: gezurra laua azalera azpian burua txiki bat jarri buruko bat edo kuxin. Tira, hankak, jarri zure eskuak zure alboetan, erabat erlaxatu. Inhale gehienez atzera botatzea sabelaldea eta eutsi zure arnasa. Poliki-poliki exhale, errepikatu 15-25 aldiz.\n"Belaun-ukondoa": gezurra gainazal lau batean, eskuak atzean burua, hankak pixka bat tolestuta, belaunak. Eskuineko ukondoa iristeko zure ezkerreko belauna eta izoztu segundo batzuk bat exhale hasten posizioa itzuli. Errepikatu ariketa hau 15-25 minutu.\n"Bihurtzen": hasierako posizioa – zutik. Hankak zabal gain, eskuak tolestuta batean, ukondoetan eta sakatzen bularrean. On exhale, poliki-poliki piztu gorputza (saiatzen ari balitz bezala begiratu atzera). On inhale hasten posizioa itzuli. Jarraitu ariketa hau egiteko 25 minutu.\n"Zirkulu": zure bizkarrean lie, eskuak bere alboetan, hanka bat tiraka bertikalki. Atsedenerako bere eskuak lurrean, spinning zirkulu bat luzatuta hanka, balitz bezala, marrazketa irudizko zirkulu sabaian. "Zozketa" 15-20 zirkuluak, hanka bat, ondoren, egin gauza bera bigarren.\nHorren ordez, ohiko ariketak aukeratu ahal izango prestakuntza-ikastaro berezi bat eta lan bideoa, are hobeto bat egiten fisiko karga muskulu talde guztietan. Horrez gain, kirol zehar pisua galtzea, gomendagarria da egin wraps, aplikatu olioak eta kremak. Anti-zelulitisa produktuak, hobe da ez alferrik denbora eta dirua, askoz hobea izango da ohiko oliba olioa.\nAparteko hidratatzaileak eta elikadura behar duzu, ordena eraldatu tummy begiratu moztu eta elastikoa. Bada, hasierako pisua aurretik dieta zen oso handia, pisua galtzea hobe da tarte luzeagoa, beraz, aparteko pisua urruntzen joan zen pixkanaka-pixkanaka. Zorrotz bat zuzenketa bolumena ekar dezake luze azalaren beheko sabelaldea eta aparteko luzatzen.\nBatean edoskitzeko, atzeko gaixotasunak digestio eta gibela behatzeko dieta hau bakarrik baimena medikuak.\nDieta zuzenketa sabelaldea eta hegalak laguntzeko berreskuratu figura eder bat eta hobetzeko gorputza. Menua osatzen dute landare elikagai txiki eta proteina kopuru hori garbitu egingo hesteak, metabolismoa hobetzeko eta itxura. Horrez gain, zehar dieta bat jateko ohitura gero eta gehiago, maiz, beraz, makila bizimodu osasuntsu baten ondoren, programa hau askoz errazagoa izango da.\nAzkar berreskuratu laua urdaileko eta gerrian line erabili ahal izango duzu eraginkorra beste dietak: esnea, tea, jengibrea, eta Tibeteko. Gauza nagusia buruz gogoratu jarduera fisikoaren eta beren segurtasuna, aukeratu behar duzu zein metodologia mehatxatzen osasuna gutxienez.


«Urte batez etxebizitzaren prezioa %15-20 artean igo da» | Ekonomia | KAZETA\n2021 MAR. 18 - 07:20h\nLaguillon etxebizitza agentziako agentea\n«Urte batez etxebizitzaren prezioa %15-20 artean igo da»\nBadira zazpi urte Hendaiako Laguillon etxebizitza agentzian lan egiten duela Iker Zurutuzak. Azken urtean, prezioek izugarrizko igoera jasan dutela dio, eta eskaintza ezin erantzun dabil eskaerari. Horrek, besteak beste, Ipar Euskal Herriko gazteei etxe bat erosteko aukera murrizten die.\nIker Zurutuza, Laguillon etxebizitza agentziako agentea. © Guillaume Fauveau\nLaguillon etxebizitza agentziak 1992az geroztik batez ere Hendaian etxebizitzen salmenta proposatzen du. Badira zazpi urte familia enpresan lan egiten hasi zela Iker Zurutuza. Azken urte honetan, krisi sanitarioak etxebizitzen salmentan eta erosketan izan dituen eraginez aritu da hendaiarra.\nKrisi sanitarioa hasi denez geroztik, nola garatu da etxebizitzen salmenta?\nDuela lau edo bost urte etxebizitzaren merkatua igotzen zebilela, baina duela urte bat eskaera izugarrizkoa da. Kanpotar asko etortzen ari dira, Frantziako hiri handietatik alde egiten dute kostaldera joateko eta egia da Euskal Herrira etortzen zaizkigula asko. Esango nuke krisiaren aurretik konparatuz, bi edo hiru aldiz gehiago biderkatzen ari dela eskaera hori. Horrek merkatuko baldintzak aldatzen ditu. Prezioak igotzen ari dira asko eta oso eskaintza gutxi dago. Bertako jendeak beldurra du etxea salmentan ezartzea eta ezer ez aurkitzea atzetik. Beste arazo bat sortzen ari da: produktu falta dagoela.\nErraten duzu prezioen igoera sumatu duzuela. Konparaketa bat egin duzue?\nUrte batean ikusten dugun prezio igoerarentzat, dependitzen du zer auzotan, bataz bestekoa ateratzen badugu, %15-20 artean izango da. Izugarrizkoa da.\nNire ustez ez da inoiz gertatu horrelako igoera bat hain denbora gutxian\nIkusia zenuen antzeko igoerarik?\nEz, behin ere ez. Nire ustez ez da inoiz gertatu horrelako igoera bat hain denbora gutxian.\nErosleen profilari dagokionez, nolakoa da hemen etxebizitza bat erosi nahi duen pertsona?\nAgentzian bertakoak ditugu, baina egia da ikusten ditugunen artean, bertakoak izango direla %30, edo herena. Ez dut uste kopuru hori pasatzen dutenik. Beste aldetik, kanpoko jendea Pariskoa edo Bordeletik etorritakoa da, gehienbat. Gaur egun etortzen direnek aurrekontu oso handia dute. Hiri handietan prezioak igo ziren pasa diren bost urteetan. Parisen, adibidez, 100 metro karratuko pisu bat saltzen dutenean, milioi bat euro lor dezakete, gutxi gora behera. Hona etortzean dena oso merke iruditzen zaie.\nOrokorrean, kasik dena saltzen da, nahiz eta garesti izan\nZer eskatzen dute erosle horiek, hots, zer ezaugarri bilatzen dute etxe bat erosterakoan?\nNiretzat bi erosle mota daude. Bertako jendeak auzo guztiak begiratzen ditu eta prezioa izango da bere kriterio nagusia. Baina, egia da kanpotar batentzat izango dela itsasoarekin daukan distantzia. Gero, frantses askok dendetatik gertu izatea eskatzen dute eta bizitza oinez egitea, kotxea hartu gabe.\nKanpoko guneak ere oso eskatuta daude. Kriterio nagusienetariko bat da. Adibidez, terraza bat, zelai bat edo baratze bat izatea. Produktu edo etxe moten aldetik, denetarik ikusten dugu. Izugarrizko eskaera dago estudiotik etxe handietaraino. Produktu bezala denetarik ikusten dugu, eta denetarik saltzen dugu.\nErran daiteke esku artean duzuen guztia saltzen duzuela?\nGutxi gorabehera. Orokorrean, kasik dena saltzen da, nahiz eta garesti izan.\nErosleen profilaz haratago, saltzaileen perfila nolakoa da? Krisi sanitarioak eraginak izan ditu eta beharretan zegoen jendeak bere etxea saldu behar izan du?\nMomentuz, guk ez dugu hori ikusten. Ez dugu ikusi jendeak saltzeko beharra daukanik. Baina, ikusten duguna da 2000 hamarkadako erosle asko Hegoaldekoak zirela, eta gaur egun saltzaile bezala ikusten ditugu. 2006, 2007 eta 2008an prezioak asko igo ziren, eta pasa den urtera arte prezio horiek ez ziren berriz ikusi. Hamarkada bukaera horretan prezioak asko igo ziren, baina ez hain denbora gutxian. Pixkanaka izan zen. Batzuk blokeatua zeuden. Ez zuten dirua galdu nahi eta gaur egun arte ez zuten saltzen. Gutxienez, Hendaiako merkatuan, Hegoaldeko saltzaileak izango dira hamarren gainean, 6 edo 7.\nJendeak hemengo etxebizitza saldu eta berriz Hego Euskal Herrira itzultzeko asmoa du?\nBai. Merkatua ezberdinki ibili zen azken urteetan. 2009-2014ko krisian prebisioak gehiago jaitsi ziren Gipuzkoan, Irunen batez ere. Orain ez da arrazoi ekonomikorik Hendaiara etortzeko. Garai batean etxeak hemen merkeagoak ziren, baina gaur egun ez da egia. Ikusten dugu Hegoaldeko jendea berriro Gipuzkoara joaten.\nZer neurri hartu dituzte etxebizitzen salmentaren merkatua zuzentzeko?\nBigarren etxebizitzaren gainean, zerga handitu zuten, Hendaiaren kasuan %40ra. Hiri batzuetan %60ra igo dute. Ez du eragin handirik izan salmentetan. Bezeroentzat 500 edo 1.000 euro gehiago ordaintzea, ez da nahikoa merkatua zuzendu edo bideratzeko.\nTasa horrekin bertako jendeentzat erraztasun gehiago eman nahi zuten, merkatua ere pixka bat zuzenduz. Azkenean, ez da neurri handi bat izan.\nGazteez ere hitz egin behar dugu. Prezio igoera horren eraginak pairatu behar dituzte. Kasik ezinezkoa zaie etxe bat erostea?\nBai, hori da arazoa. Badaude programa batzuk, sozialak direnak. Hori kentzen badugu… Hemengo gazteek ez badute familia edo burasoak laguntzeko lehen erosketa hori egiteko, jende askorentzat ezinezkoa da. Egia da alokairuan daudela eta beraientzat egoera oso larria dela. Oso zaila egiten zaie etxe bat erostea.\nHala ere etortzen zaizkizu gazte asko etxe bat erosteko nahiarekin?\nBai, etortzen zaizkigu. Baina egia da proiektua aurrera eramateko oso egoera zaila da. Batzuk itxoiten ari dira merkatua nola joango den ikusteko. Ez dakigu merkatua mantenduko denik prezio horietan. Beharbada krisi honekin prezioak berriro jaitsiko dira, hori inork ez daki. Krisi sakonean sartzen bagara, arlo ekonomikoari dagokionez, ez dakit merkatuak mantendu ahalko dituen prezio altuak.\nZer da etorkizunari begira egiten duzun aurreikuspena?\nZaila da esatea. Gauza asko aldatzen ari dira. Internet bidez lan egitea gauza berria da eta merkatua horregatik aldatzen ari da ere. Faktore asko daude eta egia esateko zaila da jakitea nola joango den garapena. Beste fenomeno bat da bankuetan dirua daukatenek beldur bat dutela bankuei dagokienez. Horrek ere prezioak igotzen ditu, jendeak dirua izanez gero nahiago baitu etxebizitzan sartu diru hori.


“Parean dugun egoera zein den kontuan hartuta, ez dago erabaki gogorrik” - Durango - Anboto.org\nAurten 'Jairik ez' Durangon\n“Parean dugun egoera zein den kontuan hartuta, ez dago erabaki gogorrik”\nAnboto 2020-10-09 09:30\nRai Bikandik hamar bat urte daramatza Jai Batzordean buru-belarri sartuta. Jaia gogotik egin du, berdin antolakuntzan edo gozamen hutsean ibilita. Zentzuzkoa deritzo jairik ez egiteari.\nJaia egin gura eta ezin. Aurten jairik egingo ez dela barneratzea gogorra egin da?\nParean daukagun egoera zein den kontuan hartuta, ez dago erabaki gogorrik. Hasieran zalantzak zeuden. Jaiak egin ala ez egin. Baina kontuan hartu azken egun hauetan hainbat kutsatze berri egon direla Durangon, eta jaietako egunak ailegatu ahala goranzko joera moduko bat egon dela.\nHerritarrei arduraz jokatzeko deia egin diezue.\nBai. Begira zer gertatu zen Gernikan. Begira zer gertatu den Gipuzkoako beste hainbat herritan. Ardura poliziaren edo errepresioaren esku utzi beharrean, herritarren esku uztea hobe delakoan nago. Arduraz eta elkartasunez jokatzea dagokigu. Ostalariekin batez ere. Tabernetan agerraldi bat izango ote duten beldurra dute batetik. Eta isunak jasoko duten beldurra bestetik.\nZer esango zenioke, tamaina txikian bada ere jaitxoren bat egitea pentsatzen ari denari?\nPrebentzioagaitik bada ere, ez dezala egin. Festa egiteko, gero ere egongo da nahikoa denbora. Jai txiki batek beste jai batera deitu ohi du, eta orain sei jaizale batzen diren tokian 40 batek amaitu dezakete. Ez egin. Eta, egitekotan, osasun neurriak ezinbestean bete.


Nolakoa den Ebanyelioaren araberako\nApostoluek ezagutu zuten Jesusen erranetarik dohatsu zirela besarkatu baitzuten ebanyelioaren araberako pobrezia; horra zergatik Yaun-doni Petrik galdegin zion bere eta bere apostolu laguneen izenean: nausia, ikhusten duzu guziez gabetu garela nahiz zuri yarraiki, eta bizi zure abisu zuhur eta exenpluen arabera. Ordean zer behar dugu iguriki gollardotzat?\nZuen saria (ihardetsi zuen Jesusek) handia, eta iguriki ahal dezakezuen baino handiagoa izanen da. Behinik-behin, eginen dut lurreko nazione guziez eliza bat; eta hark eginen du ene populua eta ene primuza; Israelgo hamabi tribuek orai arteraino egin izan duten bezala, eta zuek izanen zarete nazione hek guzien yuiatzailleak. Hil guziak biztuko diren egun handi hartan, ikhusiren da orai zuen idurikoa zaitzuen gizon hura maiestatez gaindi egina, bere loriaren tronuan yarria, eta ekhartzen duela bat-bederaren behin bethiko zorionaren, edo zorigaitzaren sententzia.\nYuiamendu lazgarri hura emanen denean, izanen dire zuentzat yar-lekhuak zeruan. Yarraiki izan zaizkidate, ene lehenbiziko ministro izan zarete, zuzen da beraz izan zaitezten ene aldean yarriak nik bezala zuek ere kondemna detzatzuentzat zuen hitzak entzun nahi izan ez dituztenak, eta bere buruen galtzerat hari izan direnak.\nZuen gollardoa ez datza bakharrik erranik heldu naizenetan. Ez duzue, zuen pobrezia guziaren erdian, deuseen eskasik izanen mundu huntan berean. Ene hitzean aurkhituko naute bere ontasunak eta bere ahaideak utziko dituztenek ene ohoretan, eta heltzekotzat ebanyelioak manatzen duen perfekzionerat. Bai (Jesu-Kristo mintzo da bethi) saristaturen ditut mundu huntarik beretik bere etxeak, edo bere anaiak, edo bere burasoak,edo bere emazteak, edo bere umeak, edo bere lurrak utzirik, niri yarraikiren zaizkidanak. Halakoei emanen diotet utzi duketen baino ehunetan ontasun gehiago. Emanen diotet oraino nahi bezanbat laguntza aitzinatzekotzat berthutean; berriz izpirituko eta bihotzeko bake gozo bat haragiak, odolak, mundu guziak ere eramanen ez diotena; aitzitik bethi berekin izanen dute bake maitagarri hura bere pobrezia dohatsuan, zeinak itzultzen baiditu atsekabea atseginetarat, eta bidegabea irabazitarat.\nGauza guziei ukho eginen diotenek niri yarraikitzekotzat iguriki behar dute (dio oraino Jesu-Kristok) bertze fagore bat infinituki preziatua: hillen dire sainduen heriotzeaz, eta bizitze labur, eta lazeriez bethea den huntarik lekhora, ardietsiren dute behin bethiko dohatsutasuna.\nDeusere zuzenagorik nola nork bere ahaideen maitatzea. Jainkoak manatzen ere daroku hala egiteaz; ordean erraten daroku, denbora berean, ukho egiten ez dioenak haragiari, odolari eta bere buruari, bakharrik hari yarraikitzeko, ez duela zeren uste izan haren dizipulu dela. Deusere hitz hauk baino klaragorik; ordean nola onhetsten ditugu? Salbatzaillearen nahiaren eta manuaren arabera bizi othe gara! Ez da egia, askotan ekharriagoak garela, gure kontzientziaren bidegabetan bada ere, yarraikitzerat ahaidei, adiskidei, hitz batez, munduari ezen ez gure Salbatzaille adoragarriari? Othe dugu bada martirek etzuten ebanyelio bat, hek ezagutzen etzuten bertze bide bat zerurat heltzekotzat! Ez, ez, lege bera dugu, bethetzeko, bide bera jartzeko; beraz nausi beraren dizipulu izatekotzat, hek bezala utzi behar dugu, bihotzez, mundua, eta bilhatu, gauza guzien gainetik, gure salbamendua.


Euskara plaza guztietara zabalduko dute herritarrek egunotan - Busturialdeko Hitza : Busturialdeko Hitza\nEuskal erakundeek adierazpen bateratua kaleratu dute abenduaren 3an izango den Euskararen Nazioarteko Egunaren harira. Bide berriak, modu berriak. Ongi etorriak etorkizunera! izenburupean, Eusko Jaurlaritzak, Arabako, Bizkaiko eta Gipuzkoako Foru Aldundiek, Gasteizko, Bilboko eta Donostiako Udalek, EUDELek eta UEMAk nabarmendu dute ezinbestekoa dela euskara “etengabe eguneratzea, eraberritzea eta irudimenez biziagotzea“.\nAzken urteetan bezala, euskararen aldeko herri mugimenduen eta euskal erakundeen arteko elkarlanaren balioa azpimarratzen du adierazpenak, baita herritarrek euskararen aldeko bultzada horrekiko duten atxikimendua ere. Euskarak “bide luzea egina duela” nabarmendu dute, eta, harekin batera, euskal hiztunak eta euskaltzaleak, etorkizuna irabazteko etengabeko ahaleginean aritu direla. “Bide luzea du egina euskal gizarteak euskara plaza guztietara duintasun osoz eramateko”.\nEta asko lortu bada ere, egunero ezinbestekoa dela dio adierazpenak “gauzak egiteko moduak etengabe eguneratzea, eraberritzea, irudimenez biziagotzea”. Euskalgintzan ari diren guztiek argi erakusten ari dira “gogotsu eta prest” daudela praktika horrekin jarraitzeko. Horren adibide dira Lea-Artibain, Mutriku eta Busturialdeko bizilagunak. Izan ere, Euskararen Nazioarteko Eguna ospatuko dute era guztietako ekimenekin, denen bultzadarekin euskararen erabilera sustatu eta etorkizuna euskaraz nahi dutela adierazteko.\nArnasgune diren herriak. Ekimenen artean, Arnasguneek euskararen biziberritzean duten garrantzia azpimarratzeko sortutako Arnasa Gara egitasmoa aurkeztuko dute abenduaren 1ean Markina-Xemeinen eta abenduaren 3an, Bermeon.\nModu naturalean euskaraz bizi diren udalerriak dira arnasguneak, euskararen ezagutza zein erabilera % 80 inguruan dituztenak. Markina-Xemeingo Udalak jakinarazi duenez, azken neurketen arabera, Markina-Xemeinen % 79k daki euskaraz eta erabili % 78k egiten du. Euskaraz bizitzea posible da gaur egun Markina-Xemeinen, eta herritarrei esker hizkuntza garai eta ohitura berrietara egokitzen da.\nHain justu, Markina-Xemein bezalako herriek euskararen normalizazioan duten balioa aitortu nahi du abenduaren 1ean, 18:00etatik aurrera, Esperantza Aretoan aurkeztuko duten ekimenak. Besteak beste, ekimen horren baitan sortu den Kartzela webserieko lehen bi kapituluak proiektatuko dituzte, eta aktoreetako bi ere bertan izango dira. Ostean, Ez da kasualitatea bertso saio musikatua izango da Nerea Ibarzabal, Uxue Alberdi eta Jone Uria bertsolariekin. Sarrera doan izango da, baina aforoa mugatuta dago.\nHerri euskaldunetako herritarrak eta euren bizipenak ezagutarazteko helburuagaz, Kafe Antzokian batuko dira bermeotarrak 18:30ean. Aurkezpena eginda, Kartzela serie digitalaren bi kapitulu proiektatuko dituzte.\nBertsoek ere beteko dituzte plazak eskualdeotan. Izan ere, Busturian, Etxebarrian, Ispasterren, Kortezubin eta Markina-Xemeinen hainbat bertsolari ezagunen bertsoez gozatu ahalko dute herritarrek.\nKorrika ere ariko dira busturiarrak eta mendexarrak. Korrika txikia egingo dute Busturiko Axpeko plazan, eta Mendexan ere plazan batuko dira.\nEuskaraldia. Euskaraldiaren hurrengo edizioan ere jarriko dute arreta herri askotako eragileek. Hizkuntza ohiturak aldatu eta euskararen erabilera handitzea xede izan duen Euskaraldia ariketa sozialaren bigarren edizioa 2020 urteko udazkenean egingo da, eta abenduaren 3a hasiera puntua izango da herri askotan. Aurkezpenak egin eta motorrak berotzeari ekingo diote egunotan.\nGernika-Lumon, Euskaraldiari hasiera emateko txupina jaurtiko dute abenduaren 3an, eta hurrengo egunetan Euskaraldiaren xehetasun aurkeztuko dituzte zenbait herritan. Abenduaren 6an egingo dute aurkezpena Aulestin, eta hilaren 10ean, Jon Kobeaga eta Oscar Garcia de Bikuña Euskaraldiaren ordezkariak egongo dira Arratzun.\nEtorkizunera begira jarriko dira herritarrak. Euskal hiztun eta euskalzaleak aktibatuz eraikitzen ari diren etorkizunera, bertan baitu euskarak etorkizuna.\nErlazionatutako edukia40 urte hizkuntza eskubideen aldeUdalei zuzendutako hizkuntza eskubideen protokoloa egin du KontseiluakGaubeka: “Behatokia laguntza tresna bat da, giltza herritarrek daukate”Euskaraz gehiago, gehiagorekin eta gehiagotan egitea du asmo EuskaraldiakErabilerak gora egin du Euskaraldian, baina joera ez da mantenduEuskaraldiagaz lotutako bizipenak erakutsi dituzte bermeotarrek


Patxi Zubizarretaren hitzak, musikaz eta marrazkiz emanak | El Diario Vasco\nPatxi Zubizarreta, liburua aurkeztu zuen egunean.\n'Laranja bat zaborretan' nobelarekin sortutako errezitaldia eskainiko dute astearte honetan Donostiako Victoria Eugenian\nEL DIARIO VASCO Martes, 25 octubre 2016, 08:27\nPatxi Zubizarretak orain dela urtebete aurkeztu zuen 'Laranja bat zaborretan', Elkar etxeak Ateko banda sailan argitaratu zuen helduei zuzendutako eleberria, Kairoko auzune pobreenean girotua. Auzokide gehienak bezala zaborretan eta zaborretatik bizi den protagonistari, Karabinori, zaborretan aurkituko duen laranja gozo batek emango dio une batez urrutitik ikusten duen goserik eta miseriarik gabeko mundu batera hurbiltzeko aukera. Laranjak tonaka usteltzen uzten dituen munduko biztanleentzat, berriz, Karabinok zaborretan aurkitutako laranja izan daitene gosea eta miseria nagusi diren urrutiko mundura hurbiltzeko atea.\n'Laranja bat zaborretan' kolore askotako hariekin jositako istorioa da, ahots asko biltzen dituena. Liburuan ere entzuten dira, baina are argiago entzungo dira astearte honetan, urriak 25, 19:30ean, Donostiako Victoria Eugenia antzokiko Club aretoan eskainiko den errezitaldian. Ekitaldia iragartzeko zabaldu duten oharrean diotenez, «'Laranja bat zaborretan' nobelarekin sortu den errezitaldi honetan Patxi Zubizarretak zaborretara botatako istorioak jaso ditu, ahaztutako poemak, halako espiritu kritiko sentsualetik».\nBertan, Patxi Zubizarretaren hitzak Felipe Barandiaranen ahotsean entzun ahal izango dira, eta Pello Ramirezen txeloak jarriko du musika. Beste esku-hartze garrantzitsu bat ere izango da, Mintxo Cemillán marrazkilariarena. Liburuan garrantzi handia dute Cemillánen ilustrazio koloretsuak. Ez dira bazter eta ertzetan jartzen diren osagarriak, istorioaren funtsezko zatiak baizik.\nErrezitaldia doakoa da, jarlekuak bete arte jakina, eta Victoria Eugeniako leihatilan jaso behar dira gonbidapenak.\nTelesforo Aranzadiri buruzko mahai-ingurua Abian da berriz artista gazteak plazan jarri nahi dituen Katapulta


Baratzea - Noticias de Gipuzkoa\nkarmele jaio 06.11.2021 | 00:46\nHasteko, esango diot duela gutxi Luis Landeroren El huerto de Emerson irakurri dudala eta, beste gauza askoren artean, Landerok ideia baliotsu bat oparitzen digula liburu honetan: gutako bakoitzak gure baratzea lantzearen garrantzia. Horrek esan nahi du pertsona bakoitzak bizitzan egin dezakeen gauzarik onena bere ortu txikitik bere onena ateratzen saia-tzea dela. Alferrik dela ez garena izateko ba-tzuetan egiten dugun ahalegina, edo ez daukaguna kosta ahala kosta edukitzeko dugun grina, edo besteek dutenari beti begiratzeko joera. Hori erabaki txarren bidea da.\nOrain nik ere zalantza izan dut, lagunari egia esan ala ez. Baina azkenean esatea erabaki dut. Izan ere, nire baratze txikia zaintzeko modu bat hurbileko pertsonak zaintzea ere bada. Eta kasu honetan bere baratzean hazi diren belar txarrak ikusarazten lagundu behar diot lagunari. Batzuetan norberak ikusi ezin dituenak lagunek ikusi dezaketelako errazago kanpotik. Bai, esango diot. Bigarren garagardoa eskatzen nagoen bitartean, hitzak prestatzen ari naiz.


Gizarte Segurantza eta espetxe eskumena eskualdatzeko lantaldea eskatu dio Erkorekak Sanchezi | Politika | Berria\nGizarte Segurantza eta espetxe eskumena eskualdatzeko lantaldea eskatu dio Erkorekak Sanchezi\nJaurlaritzako bozeramaileren ustez, martxan jarri behar da, "atzerapenik gabe", Gizarte Segurantzaren kudeaketa ekonomikoa egingo duen lantaldea.\nJosu Erkoreka Eusko Jaurlaritzako bozeramailea, Gasteizen. David Aguilar/ EFE\nJosu Erkoreka Eusko Jaurlaritzako bozeramaileak Espainiako Gobernuari eskatu dio "atzerapenik gabe" lantalde bat sor dezala, Gizarte Segurantzaren kudeaketa ekonomikoa Euskal Autonomia Erkidegora eskualdatzeko. Esan du espetxe eskumena ez eskualdatzeko arrazoirik ez dagoela eta Eusko Jaurlaritzak ez duela onartuko transferentzia horiek egiteko "erresistentzia arbitrarioa" egotea. Gaineratu du "lehentasunezko" gaiak direla Iñigo Urkulluren taldearentzat.\nErkorekak adierazi du bi administrazioen artean hasi direla elkarrizketak eta PSOEren gobernuak badakiela "premiazko" gaiak zeintzuk diren: espetxe politikaren eta Gizarte Segurantzaren kudeaketa ekonomikoaren transferentzia. EAJren eta PSE-EEren arteko gobernu itunean horrela adostu zela esan du Erkorekak, eta Eusko Jaurlaritzak "mahai gainean" jarri dituela gaiak, baina ez duela erantzunik jaso: "Momentuz, ez dugu ez aldeko eta ez kontrako erantzun sendorik jaso".\nGizarte Segurantzaren alorrean "arazo teknikoak" egon daitezkela azaldu du Erkorekak, baina espetxe transferentziarekin ezetz; batetik, Gernikako estatutuan jasota dagoelako eta, bestetik, Katalunian eskumen hori Generalitatearen esku delako. Azaldu du, ETAren desegitearekin, "erresistentzia justifikatu zezakeen arrazoi politikoa" desagertu dela eta Gernikako estatutua bete behar dela. "Egun, alde juridikoa exijitu dezakegu, etorkizunera begira egin daitezkeen planteamenduak beste kontu batzuk dira, eskatzen duguna estatutua betetzeko da", adierazi du Erkorekak. Eta esan du aldaketa horiek "baikorrak" izango direla "Euskadiko elkarbizitza politikorako" ere.\nBestalde, urte politiko berria datorren asteartean hasiko du gobernu kontseiluak Donostiako Miramar jauregian egingo duen bilkuran. Eta irailaren 20an izango da politiko orokorreko saioa.\nKlitoriaren mitoa, gaindituta


Lantegia: KimikarinHirukide | Hirukide\nFamilia aisialdia | 02 January 2020\nKimikarin haurrek eta gazteek zientziarekiko duten ikusmina pizteko ekimena da. Proiektua “Learning by doing” metodologia finlandiarrean oinarritua dago, zientziaren aspektu ulergarrienak erakutsiaz eta “Ikasketa” eta “Dibertsio” kontzeptuekin loturak sortuaz. Progaman parte hartzen duten partaideen konpetentzia pertsonalak lantzen dituen plataforma da.\nDinamika eta aktibitate guztiak elkarlanean egingo dira. “Azkar joan nahi baduzu, bakarrik joan. Urruti iritsi nahi baduzu, taldean joan”. Zientziaren inguruan esperientziak sortzen ditugu. Laborategiak simulatuz eta parte hartzaileak ordu batzuz zientzialari sentiaraziz.\nIkastea ere dibertigarria izan daiteke, gua horrela sinisten dugu. Kimikarinen ez dago aspertzeko denborarik, gamifikazioari esker, ikasketak zihurtatzen ditugu.\nEguna: urtarrilaren 18a, larunbata\nNorentzat: 8 eta 12 urte bitarteko haurrak (plazak mugatuak)\nIzena ematea: https://bit.ly/2SrWa5C\nhttps://hirukide.com/eu/lantegia-kimikarin/https://hirukide.com/wp-content/uploads/2020/01/kimik.jpghttps://hirukide.com/wp-content/uploads/2020/01/kimik.jpg 2020-01-02T01:31:53+00:00 HirukideFamilia aisialdia\nKimikarin haurrek eta gazteek zientziarekiko duten ikusmina pizteko ekimena da. Proiektua “Learning by doing” metodologia finlandiarrean oinarritua dago, zientziaren aspektu ulergarrienak erakutsiaz eta “Ikasketa” eta “Dibertsio” kontzeptuekin loturak sortuaz. Progaman parte hartzen duten partaideen konpetentzia pertsonalak lantzen dituen plataforma da. Dinamika eta aktibitate guztiak elkarlanean egingo dira. “Azkar joan nahi...


GABIRIARRAK | Gabiriako albisteen webgunea\nIñigo mutikoaren aldeko kanpainagatik eskerrak eman ditu familiak\nPosted: 2013/07/12 in Gizartea\nEtiketak: elkartasuna, eskerrak, iñigo murua, kanpaina, tantaz tanta lagundu iñigo\nLuis Migel Murua gabiriarrak haren seme Iñigoren alde egindako Tantaz tanta lagundu Iñigo kanpainarekin familiak jaso duen laguntza eskertu du. Atzo goizean Urretxuko Aizpuruenea kultur etxean emandako prentsaurrekoan adierazpen hunkituak eta esker onekoak egin zituen, eta gaur hainbat egunkarik jaso dituzte. Urretxun, Zumarragan eta Gabirian garatu da elkartasun kanpaina. Hiru herriei eta horietako herritarrei eskerrak eman dizkie Luis Migelek.\nIñigo mutikoa, 14 urtekoa, Galizian dago otsailetik, tratamendu bat jarraitzen, jaio aurretik burmuineko isuri batek utzi zizkion kalte neurologikoak arintzen laguntzeko. Tratamenduak eta bidaiek familiari sortzen dizkioten gastuetan laguntzeko abiarazi zuten Zumarraga-Urretxun elkartasun kanpaina. “Urretxuko eta Zumarragako udalek asko lagundu digute, eta nire herriari, Gabiriari, ere eskerrak eman nahi dizkiot. Baita gabiriarrek antolatutako bertso-afarian parte hartu zuten bertsolariei ere”, esan zuen Luis Migelek kazetarien aurrean, Goierriko Hitza-k gaur argitaratu duenez.\nZumarraga-Urretxu Ikastolari, Gorka Hermosari, Urretxuko eta Zumarragako artistei eta Goierri Kirol Elkarteari ere eman dizkie eskerrak. “Nire semearen ikaskideei eman nahi dizkiet eskerrak batez ere, ikuskizun zoragarriak eskaini baitzituzten. Musika eskolakoena ere ederra izan zela esan didate. Egun hartan ez nuen joaterik izan, ez bainuen indarrik. Beraiei ere eskerrak eman nahi dizkiet”. Kalean ere jende askoren laguntza jaso duela esan du, eta hori ere eskertu du Muruak: “Bereziki aipagarria da kalean ikusita besterik ezagutzen ez nauen gizon baten kasua. Semearengatik galdetu eta 100 euro eman zizkidan. Aho bete hortz utzi ninduen eta ez nuen eskerrak ematen asmatu”. Iñigok “geldialdi txiki bat” izan duela aipatu du Muruak, baina “poliki-poliki aurrera” egiten ari dela. “Autoestimurako ona den guztia ongi etorria izango da”.


Krisiak jaitsi egin ditu etxebizitzen tasazioak | Consumer\nKrisiak jaitsi egin ditu etxebizitzen tasazioak\nHipoteka-tasazioa nahitaezko tramitea da, eta batez beste 250 euro balio du.\nHigiezinen industriak inoiz izan duen erasorik handiena jasan du.' Krisiak eraikuntzaren sektorea soken kontra jarri du. Egoera horren aurrean, etxebizitzen tasazioa (edo higiezinen balorazioa, teknikoki ezagutzen den bezala) ordu apalenetan dago. 2008an 604.400 tasazio inguru egin ziren, 2007an baino %23,3 gutxiago eta 2006an baino %36 gutxiago, Etxebizitza Ministerioaren datuen arabera. Autonomia-erkidegoen arabera: Andaluziak, Kataluniak, Valentziako Erkidegoak eta Madrilek hartu zituzten eragiketa gehienak, 336.000 euro, guztizkoaren %80 baino gehiago.\nBenetako prezioaren azpitik\nBaina tasazioa ez dator bat etxebizitzaren benetako prezioarekin. Beheranzko joera du. Hori kalkulatzeko, tasatzaileak mota guztietako datuak biltzen ditu: eraikinaren egoera, egoera, ekipamenduak, etab. Antzeko ezaugarriak dituzten higiezinak nola saltzen diren eta non dauden ebaluatzen du.\n2003an sektorearen erregulazioak higiezinen jabetzako agenteak baliogabe utzi zituen hipoteka-tasazioen arloan. Orduz geroztik, baimendutako tasazio-sozietateen esku bakarrik daude. Irregulartasunak dituen sistema, Francisco Sánchez Madrilgo Higiezinen Jabetzako Agenteen Elkargo Ofizialeko Balioespen Batzordeko lehendakariak salatu duenez, profesional horiek "kanpoan" utzi eta "merkatu-balioarekiko sentsibilitatea" galtzen du. Gainera, kontraesana iruditzen zaio arkitektoek eta ingeniariek bigarren eskuko etxebizitzen tasazioan egiten duten lanari lehentasuna ematea, "etxebizitzaren benetako prezioa ezagutzen dutenak baitira, ez eskaintza-prezioa, beste profesional batzuek lan egiten dutena". Jabetzaren agenteak salmentaren balioari buruzko irizpena ematean ematen du mailegua, baina, gainera, legezkotasuna betetzen dela zaintzen du, eragiketaren zehaztasuna ziurtatuz.\nTasatzailearen begi analitikoa\nBatzuk zein besteak, tasatzaileak etxebizitza aztertu eta haren balioa finkatzen du, neurri, kokapen eta egoeraren arabera. Ortodoxiak etxebizitza in situ aztertzera behartzen du, nahiz eta eragile guztiek ez duten baldintza hori betetzen, eta ohikoa da salmenta-prezioari, eremuari eta erosleak emandako bestelako informazioei buruzko datuekin soilik egindako balorazioak izatea.\nTasatzaileak egiten duen lehenengo gauza da jabeari etxebizitzaren planoak eskatzea, erreferentzia gisa soilik erabiltzen diren arren, lana errazteko, adituak zehatz-mehatz neurtuko baitu. Etxebizitza libre baten tasazioan, eraikitako azalera osoa hartzen da kontuan; babes ofizialeko etxebizitza batean, berriz, metro erabilgarriak bakarrik.\nEtxebizitza libre baten tasazioan, eraikitako azalera osoa hartzen da kontuan\nEtxebizitzaren antzinatasuna eta kontserbazioa ikusten dira, alokatuta edo bertan bizi bada jabea, zurgintzako instalazioak, alikataketa eta pintura. Higiezina eraikinaren barruan eta urbanizazioan kokatzea ere jokoan dago, edo familia bakarreko etxea bada eta zein motatakoa bada. Tasatzaileak kontuan hartuko du zenbat atari dituen eraikinak, zenbat igogailu, urbanizazio itxia bada, eremu komunak eta abar, eta Jabetza Erregistroan egiaztatuko du datuak bat datozela interesdunak emandakoekin. Beste gehigarri batzuk ere baloratzen dira: etxebizitzak atezain automatikoa duen ala ez, telefonoa, ur beroa, berokuntza, aire girotua edo patioa duen eta zein neurritakoak diren.\nEtxebizitza baten balioan ere eragina dute kalitate eta hornidura komunek eta ingurukoek. Barne- eta kanpo-arotzeria, alikatatuak, zoladura, komunikazioak edo zerbitzuak (merkataritza-zentroak) beste faktore garrantzitsu batzuk dira. Urbanizazioetan, gainera, kirolguneak edo igerilekuak egoteak ere eragina du. Tasatzaileak etengabe eta sakon ezagutu behar ditu eskaintzak eta salmentak, eta kontrol zerbitzuen laguntza izan behar du txostenean emaitza egokia lortzeko.\nBaina tasatzaileak kontuan hartzen du, batez ere, antzeko higiezinen salmenta-prezioa, erosketagunean bertan kokatuak. Asko erabili arren, Higiezinen Jabetzako Agenteen Elkargo Ofizialak zalantzan jartzen du metodo horren zehaztasuna, pisu bakoitza desberdina baita. Merkatuko balioa lortzeko, azken hiru transakzio errealak hainbanatu behar dira, edo azken sei hilabeteetako azken sei eskaintzak, Higiezinen Jabetzako Agenteen Elkargo Ofizialak azaldu duenez. Balorazio horrek, hipoteka-balorazioak ez bezala, merkatuko baldintzak barne hartzen ditu.\nPrezioen beherakada handia dela eta – 2007tik %30era arte -, tasazioak kalkulu zehaztugabeen bidez eraikitzen dira, Francisco Sánchezen iritziz, "duela sei hilabete eskainitako lehen prezioa kontuan izateak nabarmen indargabetzen ditu gauzak". Tinsako Luis Leiradok beste iritzi bat du, eta azaltzen du egungo hipoteka-tasazioak ez daudela merkatuak indargabetuta, baizik eta adierazten ari den bilakaera. Atasa buru duen patronalak ziurtatzen du hipoteka-balioa eta merkatu-balioa, berdin-berdinak ez izan arren, oso hurbil daudela. Salbuespen gisa, babes ofizialeko etxebizitzen merkatuko balioa Etxebizitza Ministerioak zehazten du, eta ez du balio handitzeagatik aldaketarik onartzen.\nJoan aurreko orrira: « Behe-orduetako sektore bat\netxebizitza mercado-eu precio-eu tasatzaile tasazio


Gure arbasoen garaietatik gaur eguneraino hainbat belaunaldi Urola bailarako Berastegi baserrian kokatu dira. Berastegi mendiz inguraturik dago, hauetako bat Xoxote da, Izarraitz mendikatean dagoena eta bere malda eta zelai zabaletan bazkatzen dute gure ardi Latxek. Hori da arrazoirik nagusiena gure gaztak Xoxote idiazabal jatorri izenekoa hartzearena.\nXoxote gazta egiteko aintzinako artzaien ohiturak xehetasunez eta mimoz zaintzen dira. Horretarako aspaldiko artzantza ohiturekin jarraitu du Berastegi baserriak urteko urtaro jakin bakoitzean, hala nola, uda-udazken sasoianXoxote mendian bazkatzen dute eta udaberri-negukoak berriz Berastegi baserrian, horrela kalitatezko belardien goxotasun naturala dasta dezaten.\nGure etxeko gazta naturala da, herriko ohituretan oinarritua eta egiteko era aspaldiko erara egina , ezaugarri bereziekin, pertsonalitate sakona jasoz, kalitate handiko gazta bihurtzen dena.\nXoxote gazta egiteko gure belardietan bazkatzen duten ardien esnearekin egiten da. Berastegikoardiak Latxa arrazakoak dira, dakizuen bezala, Latxa arraza animali txiki eta gogorra da, esnea jaizterakoan ez du asko ematen baina ematen duena klaitatezkoa izaten da. Animali gogorra da, gu bizi garen ingurumenean ongi egokitzen dena.


Cercanías-ek, hiri handietan dituen nukleoekin, hiri barneko eta hiri arteko mugikortasunerako ezinbesteko sarea osatzen du eta milioi bat bidaiari baino garraiatzen ditu egunero hurbileko trenbidearen bidez.\nHirietako kutsatzaileen kontzentrazioa erronka bat da, eta Cercanías zerbitzuko trenek erronka horri aurre egin diezaiekete. Europako Batzordeak aitortu du Garraiobidea deskarbonizatzearen egin gabeko gaia dela Europan. Mugikortasuna berotegi-efektuko gas gehien sortzen duen sektorea da, EBko isuri guztien % 27.\nGure helburua da bezero gehiago gehitzea hiri barneko garraio jasangarri batean, kudeaketa- eta modernizazio-ahalegin baten bidez, bakoitzaren karbono-aztarna eta ingurumeneko eragin murrizteko, eta joan-etorriko bidaien eta negozioen jasangarritasuna areagotzeko.\nRenfek, guztira, 12 Cercanías gune ditu Madrilen, Bartzelonan, Valentzian, Sevillan, Bilbon, Donostian, Murtzia-Alacanten, Cadizen, Zaragozan, Malagan, Kantabrian eta Asturiasen. Egunero milioi bat bidaiarik baino gehiagok eta urtean 400 milioi bidaiak baino gehiagok laguntzen dute gure hiri handiak deskontaminatzen.


Kulturaren zerga - GARA\nLehenengo berria: irailean kultur ekitaldien eta eginkizunen BEZa %8tik %21era igoko da, hala nola artisten zerbitzuen zerga; autonomoen atxikipena ere %15etik %21era igoko da. Bigarren berria: Madrilgo udaletxeak, bere egituraren erreforman, lehen 77 langileak kaleratuko ditu. Guztiak udaletxearen kultur zerbitzuak kudeatzen dituen enpresa publikoko langileak dira. Hirugarren berria: BEZaren igoeraren berri izan bezain laster, Amancio Ortegak, munduko laugarren gizonik aberatsen eta Inditex arroparen inperioaren jabeak, bere dendetan BEZaren igoera ez duela aplikatuko adierazi du.\nNire amak beti esan izan du aberats okitua izateko azpijokoan aritzea nahitaezkoa dela; eta argi geratzen da kasu honetan. Amanciok Indian lanean dituen umeen soldata jaitsi edo lanorduak igo eta prezio berdinak manten ditzake galerarik izan gabe. Iskinako dendari txikiak egin ezin duen zerbait, alegia.\nBitartean, kulturaren munduaren elitizazioak jarraitzen du, jo eta su, geure begien aurrean. Gutxi barru, musika, zinema, literatura eta artea gutxi batzuen esku mantenduko den luxu bat izango da, hezkuntza eta osasunarekin batera. Jada prekarizatua zegoen artisten lanak are garai gorriagoak ditu aurretik.\nIrakurle maiteok, izan gaitezen behingoz geure benetako balioekin koherente eta utz diezaiogun Inditex bezalako enporioetan erosteari; alda ditzagun hiru sandalia pareak eta hogeita hamar kamisetak antzerki, zinema eta musika ekitaldien sarrerengatik. Zeren sistema global hiperkapitalista bermatuz gero, hamar urte barru, guztia gizartearen ehuneko biaren esku dagoenean bakarrik, damutu egingo gara zinez.


Peña Sanduzelai - PEÑEN FEDERAZIOA KOMUNIKATUA\nZu hemen zaude: Inicio JARDUERAK PEÑEN FEDERAZIOA KOMUNIKATUA\nApirila 2017 >\nBideoak Polka Celta 2013 Sanferminak\n2012pankartak, azkena oberena PEÑEN FEDERAZIOA KOMUNIKATUA\n100 egun baino gutxiago falta dira sanferminak heltzeko, eta gure jaietara etortzera gonbidatzen duten publizitate-kanpainak zabaltzen ari dira. Zoritxarrez, hauetako kartel batzuetan, eraso sexisten irudiak erabiltzen dira, txupinazoan urtez urte burutzen diren erasoenak, adibidez.\nHarrigarria da Iruñeko Udalak aurreko urtean eraso sexisten aurkako kanpaina zabaldu ondoren, azken asteotan hedatutako kartel hauen aurrean, inolako erantzunik ez ematea.\nIrudi hauek erabiltzeak, eta erakundeen partetiko erantzunik ez egoteak, eraso hauek behin eta berriro burutzea ahalbidetzen du, baita 9 egunez gure hiria “legerik gabekoa” bihurtzea ere.\nJai giroak eta alkoholak ez dituzte, inolaz ere, jarrera sexistak justifikatzen. Edozein egoeratan, norbanakoa bere ekintzen jabe eta erantzule izan behar du. Gizon eta emakumeok, nahi bezala jaiak disfrutatzeko eskubide bera daukagu. Halaber, inork ezin du beste inoren gorputzarekiko erabakirik hartu.\nPeñen Federazioak jarrera eta eraso sexistak, eta hauek erakargarri bezala erabiltzea salatzen ditu, eta erasorik gabeko jai parekideen alde lanean jarraituko du. Halaber, Iruñeko Udalari, bere zerbitzu juridikoen bidez honelako mezuak salatu ditzan, eta edozein eraso sexistaren aurrean erantzun tinkoa eman dezan eskatzen diogu.\nInformazio gehigarria Informazioa itxi\nPEÑA SANDUZELAI - Tlf: 948176661 C/ Dr. Nicasio landa 1 bajo 31012 - SANDUZELAI - IRUÑEA


Maiatzak 5: Federico Chueca | eleizaldemusika\nMaiatzak 5: Federico Chueca\nFederico Chueca Madrilen jaio zan, 1846ko maiatzaren 5ean.\nMedikuntza fakultatea utzi eban musika kontserbatoriora joateko, baina ikasketak amaitzeko baliabiderik ez eta pianista moduan lanean hari zan.\nZarzuela generoa landu eban, arrakasta itzela lortuz, nahiz eta goi mailako musika teknikan aditua ez izan. Baina hutsune hau doinu eta erritmoak egiteko erreztasunari esker gainditu eban.\nBere zarzuela batzuk: “La Gran Vía”, “La Alegría de la Huerta”, “Agua, azucarillos y aguardiente”,…\nPosted by biotzf on 2014/05/05 in Efemeride musikalak, SARRERAK.


Urduñako Udala - Gaztegi Nerbioi-Ibaizabal programaren bitartez gazte langabetuentzako 15 beka eskainiko dira\nGaztegi Nerbioi-Ibaizabal programaren bitartez gazte langabetuentzako 15 beka eskainiko dira\nNerbioi-Ibaizabal Gaztedi ekimenak eskualdeko gazte langabetuentzako 15 beka eskainiko ditu 2018an gazte horien lan merkaturatzea sustatuz euren trebakuntza profesional edo akademikoarekin harremana duten tokiko enpresetan.\nNerbioi-Ibaizabal Gaztedi Bizkaiko Foru Aldundiak eta Arakaldo, Arrigorriaga, Basauri, Etxebarri, Galdakao, Urduña, Orozko, Ugao-Miraballes, Zaratamo eta Zeberioko udalek abian jarri duten ekimena da eta, beste hainbat helbururen artean, besteren konturako enplegua sustatu nahi du eskualdeko gazteen artean. Bekak eskatu behar dira Kultura eta Gazteria zerbitzuan (kultura@urduna.com) eta horretarako epea otsailaren 28an amaituko da.\nBeka horiei esker 18 eta 25 urte bitarteko gazteek eskualdeko enpresetan beka ez-laboralak egiteko aukera izango dute 6 hilabetez eta, modu horretan, euren lehen lan-esperientzia erraztuko da, etorkizuneko lan merkaturatzea errazteko. Bekadun bakoitzak hilero 460 euro garbi inguru jasoko ditu.\n• Nerbioi Ibaizabal eskualdeko udalerriren batean erroldatuta egotea (Arakaldo, Arrigorriaga, Basauri, Etxebarri, Galdakao, Urduña, Orozko, Ugao-Miraballes, Zaratamo eta Zeberio).\n• Profesionaltasun Ziurtagiriaren, Lanbide Heziketako Gradu Ertain edo Goi-mailako Graduaren tituluren edo unibertsitate-tituluren bat izatea.\n• Jasotako trebakuntza alorrean hiru hilabeteko lan-esperientzia baino gehiago ez izatea.\n• Lanbiden izena-emana izatea.\nPraktikak enpresen egoitzetan burutuko dira horretarako izendatutako tutorearen zuzendaritzapean eta ikuskapenarekin. Praktika epea amaitzean, pertsona gazteek enpresaren egiaztagiri bat jasoko dute eta bertan trebakuntza edukiak eta praktikaren iraupena zehaztuta azalduko dira.\nUdal Gaztedi Nerbioi Ibaizabal ekimenak, 2015. urtean abian jarri zena, dagoeneko eskualdeko 23 gazteri aukera eman die eskualdeko enpresetan praktika ez-laboralak egiteko.\nArgibide gehiago: http://www.nerbioiibaizabalgaztedi.eus/


Ointxe! Arrasateko Saskibaloi KE | Kategoriako liderrak\n| 2021/10/22 | Angel Ayastuy\nBigarren nazional mailako neskek hasiera ezin hobea eman diote denboraldiari. Jadanik hiru partidu jokatu dituzte eta hirurak irabazi. Domekan, etxean Askartza Claret taldea izango dute aurkari, 16:15ean. Arri-rekin, taldeko entrenatzailearekin egon gara taldea hobeto ezagutzeko.\nHasiera bikaina eman diozue denboraldiari. Zelan dago taldea?\nPozik eta dinamika on baten gaude baina eraikitzen ari gara taldea. Hainbat jokalari kanpoan ari dira ikasten eta beraz beste talde batzuekin entrenatzen dute; talde guztia, ostiralean elkartzen gara.\nKlubaren helburuetako bat da maila nazionaleko senior mailako neska taldea osatzea?\nZuzendaritzan argi daukagu nazional mailako neska taldea izatea merezi duela bailarak. Horretarako lan egiten hasi ginen iaz eta zorionez aurten nazional mailako taldea aurkeztu ahal izan dugu.\nZein da talde honen helburu nagusia?\nTaldea finkatzea da lehen erronka; ibilbide luzea izango duen taldea izatea espero dugu. Talde gaztea da sendotu behar duguna eta urteetan mantendu nahi duguna. Lehen helburua ez da taldea mailaz igotzea. Guretzako garrantzitsuena da talde egonkor eta sendoa osatzea.\nHurrengo partidua etxean jokatuko duzue Askartza Claret taldearen aurka. Zelakoa da aurkaria?\nGuretzako maila berria da eta egia esan ez dut Askartza oso ondo ezagutzen. Badakigu klub historikoa dela eta goiko mailetan lehitu dutela beti. Gurekin batera, Askartza da partidurik galdu ez duen taldea.\nDomekan (16:15) Iturripen jokatuko duzue. Zer esan zaleei?\nIturripera etor daitezen animatu nahi ditut. Nazional mailako nesken taldea izatea bailaran gauza berria da eta taldeak merezi du zaleen babesa. Gure jokoa alaia da. Etortzen direnek partiduaz gozatuko dutela ez dut zalantzarik. Beraz animatu eta etorri Iturripera.


A BOCADOS | Ibaizabal\nPosiblea da errezeta osasungarriak prestatzea zaporeari uko egin gabe? Gabriela Uriarte nutrizionistak eta Ander Gonzalez chefak argi erakusten dute ETB2ko A BOCADOS programan. Saio honetako errezeta nabarmenduenak biltzen ditu liburu honek, tartean gosariak, plater hotz eta beroak, haragiak eta postreak. Ikasi otarrainxkaren ceviche bat edo masailen lasagna bat modu errazean prestatzen.\n50 plater eta beraien nutrizio-aholkuak familia guztiarentzako.\nANDER GONZALEZ: Sukaldaria. ASTELENA 1997 jatetxeko chef eta jabea.\nGABRIELA URIARTE: Nutrizionista. Giza Nutrizioan eta Dietetikan Graduatua.\n• Errezeta liburua gaztelaniaz.\n• Errezeta-liburu honen jatorria, Ander Gonzalez chefak eta Gabriela Uriarte nutrizionistak, ETB2an aurkezten duten A BOCADOS programa arrakastatsua da.\n• Ander Gonzalezek telebista programan landutako 50 errezetekin eta Gabriel Uriartek errezeta bakoitzari buruzko nutrizio-aholkuekin osatutako liburua.\n• “Errezeta osasungarriak eta ohitura osasuntsuak” lema pean, liburuak Ander eta Gabrielaren arteko binomioa irudikatzen du, sukaldaritza elikadurarekin osatuz.\n• Binomio hau orrialde bikoitzetan irudikatzen da, atal bakoitzak bere espazioa duenez.\n• Familia guztiarentzat errezeta errazak, talde guztiak bere gain hartzen dituelarik: gosariak, plater hotzak eta beroak, haragiak eta postreak. Eta era berean, hainbat trikimailu eta errezeta lantzeko gakoak ere ematen dizkigu.\n• Pertsona mota guztietarako nutrizio-aholkuak, era osasungarriagoko errezetak eta errezetaren kontsumo maiztasuna egiteko gomendioak, produktuen gaineko informazioa eta ano bakoitzaren nutrizio-balioak, etab.\nEgileak: Ander Gonzalez eta Gabriela Uriarte.\nFormatua: 260 x 210 mm.\nAdina: Adin guztietarako.


kritiken hemeroteka » Erabat harilkatu gabe\nErabat harilkatu gabe Iratxe Esnaola / Berria, 2012-01-29\nEneko Aizpuruak (Lazkao, 1976) argitaratutako lehen eleberriak Roman Polanskiren film ezagunari egiten dio keinu liburuaren atarian, esaldi hau txertatuz: Forget it, Jake. It´s Chinatown. Erreferentziak, omenaldi fedean jarria izan arren, konparazioaren argia pizten du nobelaren irakurketa amaitzean, bere kaltean. Lanak osagai franko badu, baina ez daude elkar eragiteko behar bezala nahasiak. Lehenengo pertsonan aurkezten zaigu Mikel Egileor kazetaria, erregulazio espediente bat dela-eta sei hilabeterako egunkaritik kanpo geratu dena. Egun berean tramari hasiera ematen dion gertaera jazo da: Lazkao herriko jaietan erailketa bat jendearen begi bistan. Kasua argitzeko lanean jarriko duen dei bat jaso du protagonistak. Hortik aurrera, ikerlearenak behar lukete izan Mikel Egileorrenak, baina alderrai dabilen tipo bat aurkezten zaigu, dena eskura iristen zaiona: kontratazioa, informazioa, aztarnak. Tamalez, ez da sinesgarriegi eta protagonistak idazleak nahi zuena lortu duela pentsa daiteke; eleberriak aurrera jarrai zezan behar zena, alegia. Liburuko onena elkarrizketak dira, korapilorik gabe tramari aurrera egiten uzten diotenak. Ataskatuta geratzeko arriskurik ez da. Arintasunak bere alde du hori.\nEsan dugu gaiak txertatu txertatzen dituela eta ez gutxi. Nerabe atzerritarrekiko eta etorkinekiko herritarren pertzepzioa da nagusiena. Aurreiritziz eta arrazakeriaz kutsatutako jendartea erakusten du egileak, errugabetasun presuntzioarekin ahaztuta, hedabideek erabili hizkerak xaxatuak. Erantzunik gabeko arazo errenkada atera genezake matazatik: paperik gabeko adingabe etorkinekin zer egin, hezkuntza proiektuak gauzatzearen zailtasunak konprenitu, baliabide eskasien arazoa errekonozitu. Bestalde, Marokoko zerbitzu sekretuak, infiltratuak, proiektu ilegalak eta naturaren aurkako erasoak, euskal enpresarien ustelkeria eta erakunde publikoen funtzionamendu eskasa, besteren artean, ez dira falta. Esan bezala, osagaiak ez dira eskasak. Gaiek badute interesa. Pena da, hortaz, soka mutur solteak bezala hedatzen direla ikustea, beti elkartuko diren esperoan eta inoiz erabat harilkatu gabe. Bestalde, protagonista dezente estereotipoz osatu da eta ondorioetara sinesmenen bitartez iristen da, ikerkuntzak ekarritako aztarnen bidez bainoago.\nEsaldi motzek di-da batean irakurtzeko modukoa egiten dute eleberria. Egia da erritmo errepikakorra duela, baina alde erantzira, ez da arrazoibide luzeen buxadurarik. Aukeran, gehiegitxo deskribatzen ditu Donostiako zenbait taberna eta txoko ezagun eta autoan egindako mugimenduen deskribapenak ere askotxo dira. Liburu bat aipatzen da, protagonista irakurtzen ari dena. Rodolfo Walshen Sarraski operazioa (1957), hain zuzen. Fikzio-kazetaritza bezala ezagutzen den generoaren aitzindaritzat hartu izan den eleberri horretan, errealitatean gertatu zen kasu baten kontakizun fikziozkoa egiten da. Buenos Airesko probintzian fusilatutako gizon koadrila batetik bizirik irautea lortu zuten biktima batzuen harira berreraikia izan zen eleberria da berau. Aizpuruak testigantza-narrazioa eta kazetariaren irudia omendu nahi izan dituela pentsarazi dit horrek, eta iruditzen zait ilusio handiz idatzi dituela orriok, emaitza berebizikoa ez izan arren. Nolanahi dela, eskertzen zaio heroikotasunik gabe amaitu izana kontakizuna. Errealista da protagonista honek faltsukeria eta ustelkeria desestaltzeko aukerarik ez izatea.


facebook « Ortuondo Irrati Librea\n2016-01-31 Barazki Bizidunak: Porrusalda #010\nPosted on 2016/02/01 Updated on 2016/02/01\nAupa peña, hemen dekozue Barazki Bizidunen beste saio polit bat. Oraingoan Porrusalda bero bero bat zuentzako prestatua.\nBetiko moduen gure atal ezagunekin, Seinale Askea, Inizitu Musika Elkartea, Berben Orgia, Asteko Retraka Saria eta Somos Viento audio dokumental interesgarria, eta nola ez, guk esaten ditugun lelokeriak ere.\nBeraz, animatu ta entzun saio arraro, ezberdin ta barregarri hau, ta eman gurekin ordu polit bat. Gogorartu ere gure blogean zure eritziak utz ditzakezula.\nANIMATU ta entzun irola irratia 107.5 FM\nThis entry was posted in Barazki Bizidunak and tagged Berben Orgia,facebook,free basics by facebook,ibon uribe,Inizitu musika elkartea,internet.org,mikel antza,ospitalekoak,Retraka,Seinale Askea,teknikariak.


kritiken hemeroteka » Errealitatea bihurritzen\n« Adiskide arriskutsuak | Grinei buruz »\nErrealitatea bihurritzen Alex Gurrutxaga / Berria, 2012-11-11\nAho gustu gazi-gozoa utzi dit Bertol Arrietaren bigarren ipuin liburuak. Gozoa, istorio interesgarriak biltzen dituelako. Gazia, kontaerek ez nautelako guztiz ase.\nZortzi ipuin daude Arrietaren liburuan, giza harremanak jorratzen dituzten sei eta literatura ardatz duten bi. Eguneroko bizimoduari begira sortutako ipuinak dira, baina ez horregatik ohiko gauzak kontatzen dituztenak. Izan ere, arrunta denari buelta bat ematen ahalegintzen da Bertol Arrieta, gure ohiko ego zuzenari alter ero bat bilatzen.\nSortu dituen pertsonaia nagusiak antiheroiak dira; jende arrunta da berez, eta bat-batean gertaeraren batek euren mundua iraultzen du. Idazleak berak esan bezala, “gertaera xumeak” dira, baina hala ere, arazoak euren onetik ateratzen ditu pertsonaiak. Horiek galduta aurkitzen diren une horretan hasten dira kontuak ezohiko izaten. Arrietak modu finean erabiltzen duen absurdoa nagusitzen da maiz, modu indartsuenean ipuin metaliterarioetan; nahiko modu lortuan Un tal Ekain ipuinean, non narratzaile batek Cortazarren semea dela sinetsarazi nahi digun, eta ez hain ongi Ipuin perfektua-n, idazle batek horixe bera idazteko ahalegina egiten duenean. Alde horretatik, umorerik ere ez da falta, eta hori ere modu finean lantzen du Bertol Arrietak. Txispa dezenteko momentutxoak daude, esaterako, Bye ipuinean.\nBestalde, pertsonaien karakterizazioa sendoa dela esango nuke, alegia, ongi jabetzen garela pertsonaia nagusiak nolakoak diren. Gustatu zait, gainera, nola jabetzen garen. Arrieta ez da pertsonaien barne mundua kontatzen hasten; askotan, pertsonaia nagusiak eurak dira narratzaileak, eta euren hitz egiteko eta jokatzeko moduaren bidez ezagutzen ditugu (kontatu baino gehiago, erakutsi egiten zaigu nolakoak diren).\nAipatu beharrekoa da in medias res ordena, hainbat ipuinetan oinarrizko egituran baitago. Pertsonaia aurkezten zaigu lehenbizi; gero, une batean, pertsonaia nagusia pentsaketan hasten da (ile apaindegian eserita, igerian, eta abar), eta horrela, bi garaiek bateratsu egiten dute aurrera. Hori egiten du egileak, esaterako, Ordezko atezainaren balada-n, nire ustez liburuko ipuin onenetakoan. Bertan, orrialde gutxian hiru lagun errusiarren bizimodua modu eraginkorrean kontatzen da.\nGazi puntua kontamolde zenbaitek utzi dit. Batzuetan, ipuinen mezu nagusia lausoa iruditu zait, eta horrek erabilitako teknikaren eta gaiaren artean disonantzia dagoela pentsatzera narama (esaterako, Ez da zinemazaleentzako herrialdea ipuin ez oso sinesgarrian mezu nagusi sendorik ez dut harrapatu). Antzeko zerbait gertatzen dela esango nuke Laurak eta hodei ipuinean ere; teknikak mezuaren alde ala kontra egiten duen zalantzak ditut.\nIzan ere, teknika berezi zenbait lantzen ere ahalegindu da Arrieta (aipatutakoaren amaieran, kasurako) eta emaitzek ez naute erabat konbentzitu. Baliatu duen errekurtso bat pertsona narratiboen aldaketa da (Ordezko atezainaren balada-n, adibidez), baina uste dut ez dagoela argi zertarako, eta horrek ipuinaren aurka egiten duelakoan nago. Era berean, azken ipuin zinez onaren amaiera irekiak ez duela funtzionatzen esango nuke (bigarren mailako pertsonaia, emaztea, ez baitu irakurleak nahikoa ezagutzen aurreikuspenik egiteko). Topiko zenbait eta esapide ez oso egoki batzuk ere badaude (adibidez, “poz apur bat ekarri dio, keinu arraro batean bilakatu dena” bezalako egiturak, “napolitarrik grinatsuena bezain odol berokoa” edota “airean hartzen zituen”).\nEsan bezala, sentsazio nahasia utzi dit liburuak; bai baina ez, ez baina bai. Azpimarratuko nituzke giza harremanekin egoki erabilitako umoreaz eta absurdoaz gain, pertsonaia nagusi ongi definituak eta errealitatea bihurritzeko modua.


Informazio orokorra | Donostiako Musika Hamabostaldia\n> Hamabostaldia > Informazio orokorra\nDonostiako Musika Hamabostaldia Espainiako musika klasikoko jaialdi zaharrena da eta beteranoetakoa Europan.\n1939an sortu zen hiriko ostalari eta merkatarien kezka eta bultzadari esker, urte batzuk beranduago Nazioarteko Zinemaldia jaioko zen moduan, uda sasoiko eskaintza turistikoa aberasteko asmoz. Horretarako, XIX. eta XX. mendeen artean hirian zegoen musika tradizioaren lekukoa jaso zuten: Donostiako Orfeoiaren sorrera, Gran Kursaal Kasinoko orkestrak, gerratik Victoria Eugenia Antzokian babesa aurkitu zuten europar artista handiak…\nMusika Hamabostaldiaren lehenengo edizioa gaur egun desagertua den Gran Kursaal Antzokian izan zen, eta 1940koa, berriz, Victoria Eugenia Antzokian. Hura izan zen jaialdiaren egoitza ofiziala 1999. urtea arte, hau da, jaialdia Kursaal Auditorio berritura itzuli zen urtea arte. 2007. urtean amaitu ziren Victoria Eugenia Antzokia zaharberritzeko lanak, eta orduz geroztik bi agertokiak dira Musika Hamabostaldiaren egoitza ofizialak.\nOpera protagonista nagusia izan zuen jaialdiaren lehen aro arrakastatsuak 60ko hamarkadaren bukaeraraino iraun zuen, orduko istilu politikoek eta ohitura turistiko berriek kinka larrian utzi baitzuten Musika Hamabostaldia. 1979an Udalak hartu zuen jaialdiaren ardura eta pixkanaka suspertzen hasi zen. Urte horretan izendatu zuten José Antonio Echenique jaialdiaren zuzendari, eta kargu horretan egon zen 2009. urtera arte. Egun, Patrick Alfaya da Musika Hamabostaldiko zuzendaria.\nMusika Hamabostaldiak gero eta gehiago iraun du, eta azken urteetan abuztu osoa hartzen du.\nMusika Hamabostaldiaren berreskuratze aldi hori 1991n sendotu zen, Sozietate Kudeatzailea eratu zenean (Sozietate Anonimoa), Donostiako Udalaren, Gipuzkoako Foru Aldundiaren eta Eusko Jaurlaritzaren parte-hartzearekin. Urtebete lehenago, Musika Hamabostaldia Europako Jaialdien Elkarteko kide egin zen, nazioartean duen oihartzunaren erakusgarri. Alderdi artistikoari dagokionez, 1987an opera antzeztuari heldu zitzaion berriro ere, hainbat urtez kontzertu bertsioak bakarrik eskaini ondoren; garrantzizko inflexio-puntua izan zen hura.\nJaialdiak, lehenengo urteetan, bi aste irauten bazuen ere, denborarekin, sendotu egin da, eta ikus-entzuleen babesari esker, Musika Hamabostaldiak gero eta gehiago iraun du, eta azken urteetan abuztu osoa hartzen du.\nOpera, balleta, orkestra sinfoniko handiak, ganbera talde txikiak, organo erromantikoa, abesbatzak, musikagile garaikideak, etorkizun oparoko bertako artistak, nazioarteko musikari apartak, haur ikuskizunak... denak du bere txokoa jaialdi honetan. Gainera, haren durundia Kursaal eta Victoria Eugenia egoitza nagusietatik harago entzuten da, Donostiako nahiz Gipuzkoako hainbat espazio paregabetara heltzen baita.\n70 urtetik gorako historiaren ondoren, Musika Hamabostaldiak egonkortasun maila handia lortu du, eta horrek etorkizunari anbizioz begiratzeko aukera ematen dio. Eta hori guztia posible da publikoaren babesa izugarria delako; besteak beste, Hamabostaldiaren Lagunak 2.000 direla hartu behar da kontuan.\nHala, jaialdiak publiko berriak bilatzeari ekin dio, musika klasikoko jaialdi guztiek duten erronkarekin bat eginez. Aniztasunaren espirituari eustea da jaialdiaren beste erronketako bat, egile eta titulu aniztasunari lekua egingo dion programazio-ildo zabalari jarraituz. Halaber, musika-sorkuntza eta -heziketa sostengatzeko ahalegina sendotu nahi du Musikenerekin, Euskal Herriko Goi Mailako Musika Ikastegiarekin, eta Euskal Herriko Unibertsitateko Uda Ikastaroekin elkarlanean. Horrez gain, hirian eraikitzekoak diren musikagune berriak, hala nola, Donostiako Orfeoiaren eta Musikeneren egoitza berriak bere programazioan integratzea du xede. Beste erronka eta proiektuen artean, mugaz gaindiko harremanak estutu nahi ditu, Toulouse eta Bordelekin batez ere.


xabaldu / xabalinkada\nxabalina (orobat jabalina g.er.) 1 iz lehen arma gisa eta gaur egun eskuarki atletismo ariketetan erabilzen den haga edo makila moduko atal luzea, eskuz jaurtikitzen dena.\nBost proba ziren: stadion, luzera jauzia, disko jaurtiketa, xabalina eta borroka. Berria - Kirola 2004-08-10\nHala nola, eskerronezko bestak, xabalina jaurtiketak, zaldizkoen edo oinezkoen itzaleko gudukak, herensuge edo armagizon itxuradunekin. Piarres Xarriton «Enkiridion» - Martin Azpilkueta - 106. orr.\nHorretarako asko hobetu beharko dut xabalinan, nire proba eskasena heptatloian. Berria - Kirola 2006-03-01\nIlun beltzean, Alainek gogorki kolpatu zuen hura bere xabalinaz sorbalda bien artean, aldi berean Karandasek bere aihotz-makila hondoratzen ziolarik buru gainean. Juan Garzia «Bizi alegiazkoak» - Marcel Schwob - 111. orr.\nLyonak gorde, eta zorroarekin txanponak Karandasi bota zizkion, hartutako nekearengatik, xabalina goraturik zeukala. Juan Garzia «Bizi alegiazkoak» - Marcel Schwob - 112. orr.\nGauean jardinera itzuli zen, zulo bat egin horman bere xabalinaz, eta, salara sarturik, zazpi katilu eztainuzko, txano gorri bat eta urrezko eraztun bat topatu zituen. Juan Garzia «Bizi alegiazkoak» - Marcel Schwob - 110. orr.\n2 xabalina-jaurtitzaile xabalina jaurttitzen duen atleta.\nXabalina jaurtitzaileak zeuden bertan, lehian. Karlos Linazasoro «Ez balego beste mundurik» - 85. orr.\nJan Zelezny xabalina jaurtitzaile txekiarrak azkeneko denboraldia izango du aurtengoa, sasoia amaituta erretiroa hartuko baitu, 20 urteko kirol ibilbide luze eta oparoa egin ondoren. Berria - Kirola 2006-05-04\nEz baldin bagara oso pertsona arduratsuak eta metodo zurrunak aplikatu zaleak, jabalina jaurtitzaileak bezala. Unai Elorriaga «Van't Hoffen ilea» - 48. orr.